title: 2005/780/EY: Komission päätös, tehty 8 päivänä marraskuuta 2005, suu- ja sorkkatautiviruksen antigeenien ostamisesta ja varastoinnista

text:
               10.11.2005

               FI

               Euroopan unionin virallinen lehti

               L 294/7

         KOMISSION PÄÄTÖS,
   tehty 8 päivänä marraskuuta 2005,
   suu- ja sorkkatautiviruksen antigeenien ostamisesta ja varastoinnista
   (2005/780/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 14 artiklan,
   ottaa huomioon yhteisön toimenpiteistä suu- ja sorkkataudin torjumiseksi, direktiivin 85/511/ETY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetun neuvoston direktiivin 2003/85/EY (2) ja erityisesti sen 80 artiklan 2 kohdan,
   sekä katsoo seuraavaa:

               (1)

               Yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/ETY (3) mukaisesti on perustettu antigeenivarantoja, joiden avulla voidaan nopeasti valmistaa suu- ja sorkkatautirokotuksia. Turvallisuussyistä varannot sijaitsevat niille erityisesti varatuissa paikoissa valmistajan toimitiloissa.

               (2)

               Direktiivin 2003/85/EY mukaisesti komission on varmistettava, että suu- ja sorkkatautirokotteiden valmistukseen tarkoitetut tiivistettyjen inaktivoitujen antigeenien yhteisön varannot säilytetään yhteisön antigeeni- ja rokotepankin tiloissa.

               (3)

               Tätä tarkoitusta varten yhteisön antigeeni- ja rokotepankissa säilytettävien suu- ja sorkkatautivirusten antigeenien annosten määrää, kantatyyppejä ja alatyyppejä koskevia päätöksiä tehtäessä otetaan huomioon valmiussuunnitelmissa arvioitu tarve ja epidemiologinen tilanne. Tarpeen vaatiessa on kuultava ensin yhteisön vertailulaboratoriota.

               (4)

               Suu- ja sorkkatautia koskevan yhteisön vertailulaboratorion nimeämisen ollessa vielä kesken otetaan huomioon FAO:n kansainvälisen vertailulaboratorion raportissa luetteloidut etusijalle asetut antigeenit, joiden varastointia antigeenipankkeihin suositellaan. YK:n elintarvike- ja maatalousjärjestön (FAO) yhteydessä toimivan suu- ja sorkkataudin vastustamiseksi asetetun Euroopan komission (EUFMD) tekninen komitea hyväksyi luettelon 36. yleiskokouksessaan.

               (5)

               Koska suu- ja sorkkatautitilanne on vaikeutunut eräissä osissa maailmaa, eräitä antigeenivarantoja on ripeästi lisättävä sen mukaan, millaisia epidemiologisen tilanteen aiheuttamat riskit yhteisössä ja sen naapurivaltioissa ovat.

               (6)

               Päätettäessä suu- ja sorkkatautiviruksen antigeenien lisämäärien ja alatyyppien hankinnasta on otettava huomioon kyseisten antigeenien olemassa olevat määrät, yhteensopivuus käytettäessä niitä yhdessä monitehorokotteiden kanssa sekä antigeenien valmistajan saama myyntilupa vähintään yhdessä jäsenvaltiossa eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (4) mukaisesti.

               (7)

               Koska yhteisön antigeeni- ja rokotepankissa säilytettävien antigeenien tai hyväksyttyjen rokotteiden määriä ja alatyyppejä koskevia tietoja on käsiteltävä luottamuksellisina direktiivin 2003/85/EY mukaisesti, tämän päätöksen liitettä ei julkaista.

               (8)

               Päätöksen 90/424/ETY 14 artiklan mukaisesti määritetään myös yhteisön rahoitusosuus antigeenivarantojen perustamiskuluista ja sitä koskevat edellytykset.

               (9)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON PÄÄTTÄNYT SEURAAVAA:
   1 artikla
   1.   Komissio ostaa liitteessä mainitut määrät ja alatyypit suu- ja sorkkatautivirusten antigeenejä.
   2.   Komissio varmistaa, että antigeenit jaetaan varastoitaviksi kahteen tähän tarkoitukseen erityisesti osoitettuun paikkaan valmistajan tiloissa tämän päätöksen liitteen mukaisesti.
   3.   Tämän artiklan 1 ja 2 kohdassa mainitut toimenpiteet toteuttaa komissio, joka toimii yhteistyössä kyseisten Euroopan antigeenipankkiin varastoitujen antigeenien toimittajan kanssa.
   4.   Tämän päätöksen 1 artiklassa säädetyt toimenpiteet on saatava päätökseen 31 päivään joulukuuta 2005 mennessä.
   2 artikla
   1.   Komissio vastaa kaikista kustannuksista, jotka aiheutuvat 1 artiklan 1 ja 2 kohdassa tarkoitetuista toimenpiteistä. Kustannusten ylärajaksi on asetettu 2 500 000 euroa.
   2.   Komissio tekee direktiivin 2003/85/EY 80 artiklan 4 kohdan mukaisen sopimuksen ostoista, joista on säädetty 1 kohdassa.
   3.   Komissio varmistaa, että 1 artiklan 1 kohdassa tarkoitetut antigeenit lisätään niiden nykyisten sopimusten soveltamisalaan, jotka koskevat antigeenien säilyttämistä ja tällaisista antigeeneistä valmistettujen rokotteiden sekoitusta, valmistusta, pullotusta, pakkausmerkintää ja toimitusta.
   4.   Terveys- ja kuluttaja-asioiden pääosaston pääjohtajalla on valtuudet allekirjoittaa komission puolesta 2 kohdassa tarkoitettu sopimus.
   3 artikla
   Direktiivin 2003/85/EY 80 artiklan 3 kohdan mukaisesti tämän päätöksen liitettä ei julkaista.

      Tehty Brysselissä 8 päivänä marraskuuta 2005.

            Komission puolesta

         Markos KYPRIANOU

            Komission jäsen

      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna Euroopan parlamentin ja neuvoston direktiivillä 2003/99/EY (EUVL L 325, 12.12.2003, s. 31).

      (2)  EUVL L 306, 22.11.2003, s. 1. Direktiivi sellaisena kuin se on muutettuna komission direktiivillä 2005/615/EY (EUVL L 213, 18.8.2005, s. 14).

      (3)  EYVL L 368, 31.12.1991, s. 21. Päätös sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36).

      (4)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).


title: 2006/818/EY: Euroopan parlamentin päätös, tehty 27 päivänä huhtikuuta 2006 , vastuuvapauden myöntämisestä kuudennen, seitsemännen, kahdeksannen ja yhdeksännen Euroopan kehitysrahaston talousarvion toteuttamisesta varainhoitovuonna 2004

text:
               6.12.2006

               FI

               Euroopan unionin virallinen lehti

               L 340/51

      EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   vastuuvapauden myöntämisestä kuudennen, seitsemännen, kahdeksannen ja yhdeksännen Euroopan kehitysrahaston talousarvion toteuttamisesta varainhoitovuonna 2004
   (2006/818/EY)
   EUROOPAN PARLAMENTTI, joka

               —

               ottaa huomioon komission kertomuksen varainhoitovuotta 2003 koskevien vastuuvapauden myöntämispäätösten seurannasta (KOM(2005)0449),

               —

               ottaa huomioon komission tiedonannon ”Kuudennen, seitsemännen, kahdeksannen ja yhdeksännen Euroopan kehitysrahaston taseet ja tulostilit — varainhoitovuosi 2004” (KOM(2005)0485 — C6-0430/2005),

               —

               ottaa huomioon komission tiedonannon ”Vuotta 2004 koskeva kuudennen, seitsemännen, kahdeksannen ja yhdeksännen Euroopan kehitysrahaston varainhoitokertomus” (KOM(2005)0307),

               —

               ottaa huomioon tilintarkastustuomioistuimen vuosikertomuksen kuudennesta, seitsemännestä, kahdeksannesta ja yhdeksännestä Euroopan kehitysrahastosta (EKR) rahoitetuista toimista varainhoitovuodelta 2004 sekä liitteenä olevat asianomaisten toimielinten vastaukset (1),

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta (2),

               —

               ottaa huomioon tilintarkastustuomioistuimen erityiskertomuksen nro 2/2005 EKR:n talousarviotuesta AKT-maille: komission tapa hallinnoida julkistalouden uudistusta, sekä komission vastaukset (3) (annettu EY:n perustamissopimuksen 248 artiklan 4 kohdan toisen alakohdan mukaisesti),

               —

               ottaa huomioon neuvoston 22. helmikuuta 2006 antamat suositukset (5677/2006 — C6-0094/2006, 5679/2006 — C6-0095/2006, 5680/2006 — C6-0096/2006, 5681/2006 — C6-0097/2006),

               —

               ottaa huomioon neljännen AKT–EY-yleissopimuksen toisen rahoituspöytäkirjan mukaisesta yhteisön tukien rahoituksesta ja hoidosta 20. joulukuuta 1995 tehdyn neuvostossa kokoontuneiden jäsenvaltioiden hallitusten edustajien sisäisen sopimuksen 33 artiklan (4),

               —

               ottaa huomioon neuvostossa kokoontuneiden jäsenvaltioiden hallitusten edustajien välillä 18. syyskuuta 2000 tehdyn ja Cotonoussa Beninissä 23. kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaista yhteisön tukien rahoitusta ja hoitoa sekä taloudellisen avun jakamista EY:n perustamissopimuksen neljännessä osassa tarkoitetuille merentakaisille maille ja alueille koskevan sisäisen sopimuksen 32 artiklan (5),

               —

               ottaa huomioon EY:n perustamissopimuksen 276 artiklan,

               —

               ottaa huomioon 16. kesäkuuta 1998 annetun neljänteen AKT–EY-yleissopimukseen perustuvaan kehitysrahoitusyhteistyöhön sovellettavan varainhoitoasetuksen 74 artiklan (6),

               —

               ottaa huomioon 27. maaliskuuta 2003 annetun yhdeksänteen Euroopan kehitysrahastoon sovellettavan varainhoitoasetuksen 119 artiklan (7),

               —

               ottaa huomioon työjärjestyksen 70 artiklan ja 71 artiklan ensimmäisen kohdan kolmannen luetelmakohdan sekä liitteen V,

               —

               ottaa huomioon talousarvion valvontavaliokunnan mietinnön ja kehitysyhteistyövaliokunnan lausunnon (A6-0110/2006),

               A.

               ottaa huomioon, että tilintarkastustuomioistuin päätyi tarkastuslausumassaan Euroopan kehitysrahastoista siihen, että varainhoitovuoden 2004 tilinpäätökset ja tulostilit antavat tiettyjä poikkeuksia lukuun ottamatta luotettavan kuvan tuloista ja menoista varainhoitovuodelta ja taloudellisesta tilanteesta varainhoitovuoden lopussa,

               B.

               ottaa huomioon, että tilien perustana olevien toimien laillisuutta ja asianmukaisuutta koskevat tilintarkastustuomioistuimen tarkastuspäätelmät perustuvat muun muassa toimia koskevan otoksen tarkastukseen,

               C.

               ottaa huomioon tilintarkastustuomioistuimen todenneen tutkittujen asiakirjojen perusteella, että tileihin kirjatut tulot, Euroopan kehitysrahastoille myönnetyt määrät sekä maksusitoumukset ja maksut ovat kokonaisuutena arvioiden lailliset ja asianmukaiset,

               1.

               myöntää komissiolle vastuuvapauden kuudennen, seitsemännen, kahdeksannen ja yhdeksännen Euroopan kehitysrahaston talousarvion toteuttamisesta varainhoitovuonna 2004;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle ja Euroopan investointipankille sekä julkaisemaan ne Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 301, 30.11.2005, s. 249.

      (2)  EUVL C 301, 30.11.2005, s. 261.

      (3)  EUVL C 249, 7.10.2005, s. 1.

      (4)  EYVL L 156, 29.5.1998, s. 108.

      (5)  EYVL L 317, 15.12.2000, s. 355.

      (6)  EYVL L 191, 7.7.1998, s. 53.

      (7)  EUVL L 83, 1.4.2003, s. 1.


title: Päätös N:o H3, tehty 15 päivänä lokakuuta 2009 , Euroopan parlamentin ja neuvoston asetuksen (EY) N:o 987/2009 90 artiklassa tarkoitetusta päivästä, jonka mukaan muuntokurssit määritellään (ETA:n kannalta ja EY:n ja Sveitsin sopimuksen kannalta merkityksellinen teksti)

text:
               24.4.2010

               FI

               Euroopan unionin virallinen lehti

               C 106/56

         PÄÄTÖS N:o H3,
   tehty 15 päivänä lokakuuta 2009,
   Euroopan parlamentin ja neuvoston asetuksen (EY) N:o 987/2009 90 artiklassa tarkoitetusta päivästä, jonka mukaan muuntokurssit määritellään
   (ETA:n kannalta ja EY:n ja Sveitsin sopimuksen kannalta merkityksellinen teksti)
   2010/C 106/19
   SOSIAALITURVAJÄRJESTELMIEN YHTEENSOVITTAMISTA KÄSITTELEVÄ HALLINTOTOIMIKUNTA, joka
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) 72 artiklan a alakohdan, jonka mukaan hallintotoimikunnan tehtävänä on käsitellä kaikkia asetuksen (EY) N:o 883/2004 ja sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 987/2009 (2) säännöksistä johtuvia hallinnollisia ja tulkinnallisia kysymyksiä,
   ottaa huomioon asetuksen (EY) N:o 987/2009 90 artiklan valuutan muuntamisesta,
   sekä katsoo seuraavaa:

               (1)

               Useisiin säännöksiin, esimerkkeinä asetuksen (EY) N:o 883/2004 5 artiklan a alakohta, 21 artiklan 1 kohta, 29 artikla, 34 artikla, 52 artikla, 62 artiklan 3 kohta, 65 artiklan 6 ja 7 kohta, 68 artiklan 2 kohta ja 84 artikla sekä asetuksen (EY) N:o 987/2009 25 artiklan 4 ja 5 kohta, 26 artiklan 7 kohta, 54 artiklan 2 kohta, 70 artikla, 72 artikla, 73 artikla, 78 artikla ja 80 artikla, sisältyy tilanteita, joissa on määriteltävä vaihtokurssi etuuden tai maksun maksamista, laskemista tai uudelleenlaskemista, korvausta tai kuittaamis- ja takaisinperintämenettelyä varten.

               (2)

               Asetuksen (EY) N:o 987/2009 90 artiklassa valtuutetaan hallintotoimikunta vahvistamaan päivä, jonka mukaan muuntokurssit määritellään laskettaessa tiettyjä etuuksia ja maksuja,
               sekä käsittelee asiaa asetuksen (EY) N:o 883/2004 71 artiklan 2 kohdassa säädetyin edellytyksin,

         ON PÄÄTTÄNYT SEURAAVAA:

               1.

               Tässä päätöksessä muuntokurssina pidetään Euroopan keskuspankin julkaisemaa päivittäistä muuntokurssia.

               2.

               Ellei tässä päätöksessä toisin todeta, muuntokurssi on sinä päivänä julkaistu kurssi, jona laitos toteuttaa toimenpiteen.

               3.

               Jäsenvaltion laitoksen, jonka on – voidakseen vahvistaa oikeuden ja laskea etuuden ensimmäisen kerran – muunnettava määrä toisen jäsenvaltion valuuttaan,

                           a)

                           kun laitoksen on kansallisen lainsäädännön mukaisesti otettava huomioon määrät, kuten ansiotulot tai etuudet tietyltä ajanjaksolta ennen sitä päivämäärää, jolle etuus lasketaan, on käytettävä kyseisen ajanjakson viimeisenä päivänä julkaistua muuntokurssia;

                           b)

                           kun laitoksen on kansallisen lainsäädännön mukaisesti otettava etuuden laskennassa huomioon yksi määrä, on käytettävä sitä muuntokurssia, joka on julkaistu sitä kuukautta, josta lähtien säännöstä on sovellettava, välittömästi edeltävän kuukauden ensimmäisenä päivänä.

               4.

               Edellä olevaa 3 kohtaa sovelletaan soveltuvin osin, kun jäsenvaltion laitoksen on laskiessaan etuutta uudelleen asianomaisen henkilön tosiasiallisen tai oikeudellisen tilanteen muuttumisen vuoksi muunnettava määrä toisen jäsenvaltion valuuttaan.

               5.

               Laitoksen, joka maksaa kansallisen lainsäädännön mukaan säännöllisesti indeksoitua etuutta, ja jos muuna valuuttana olevilla määrillä on vaikutusta kyseiseen etuuteen, on laskiessaan etuutta uudelleen käytettävä sitä kuukautta edeltävän kuukauden ensimmäisenä päivänä sovellettavaa muuntokurssia, jona indeksointi on määrä suorittaa, ellei kansallisessa lainsäädännössä toisin säädetä.

               6.

               Vähennettävän tai maksettavan määrän muuntamiseen sovellettavan vaihtokurssin on kuittaamis- ja takaisinperintämenettelyissä oltava sen päivän muuntokurssi, jona pyyntö lähetettiin ensimmäisen kerran.

               7.

               Asetuksen (EY) N:o 883/2004 65 artiklan 6 ja 7 kohdan ja asetuksen (EY) N:o 987/2009 70 artiklan soveltamiseksi – verrattaessa asuinpaikan laitoksen tosiasiallisesti maksamaa määrää ja asetuksen (EY) N:o 883/2004 65 artiklan 6 kohdan kolmannessa virkkeessä tarkoitettua korvauksen enimmäismäärää (etuuden määrä, johon asianomaisella henkilöllä olisi oikeus sen jäsenvaltion lainsäädännön mukaisesti, jota häneen viimeksi sovellettiin, jos hän olisi ilmoittautunut kyseisen jäsenvaltion työvoimaviranomaisille) – muuntokurssin määrittelyssä käytettävän päivän on oltava sen kalenterikuukauden ensimmäinen päivä, jona korvauskausi päättyi.

               8.

               Tätä päätöstä on tarkistettava vuoden kuluttua asetuksen (EY) N:o 883/2004 ja asetuksen (EY) N:o 987/2009 soveltamisen alkamisesta.

               9.

               Tämä päätös julkaistaan Euroopan unionin virallisessa lehdessä. Sitä sovelletaan asetuksen (EY) N:o 987/2009 voimaantulopäivästä.

            Hallintotoimikunnan puheenjohtaja

         Lena MALMBERG

      (1)  EUVL L 166, 30.4.2004, s. 1.

      (2)  EUVL L 284, 30.10.2009, s. 1.


Avis juridique important

|

31998D0305(01)

Neuvoston päätös, tehty 12 päivänä helmikuuta 1998, työturvallisuuden, työhygienian ja työterveyden neuvoa-antavan komitean varsinaisten jäsenten ja varajäsenten nimeämisestä

Virallinen lehti nro C 069 , 05/03/1998 s. 0001 - 0002

NEUVOSTON PÄÄTÖS,tehty 12 päivänä helmikuuta 1998,työturvallisuuden, työhygienian ja työterveyden neuvoa-antavan komitean varsinaisten jäsenten ja varajäsenten nimeämisestä (98/C 69/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 145 artiklan,ottaa huomioon työturvallisuuden, työhygienian ja työterveyshuollon neuvoa-antavan komitean perustamisesta 27 päivänä kesäkuuta 1974 tehdyn neuvoston päätöksen 74/325/ETY (1),ottaa huomioon Italian hallituksen neuvostolle esittämän ehdokasluettelon,sekä katsoo, ettäneuvosto on 4 päivänä maaliskuuta 1994 tekemällään päätöksellä (2) nimennyt työturvallisuuden, työhygienian ja työterveyden neuvoa-antavan komitean jäsenet ja varajäsenet 4 päivästä maaliskuuta 1994 alkaneeksi ja 3 päivänä maaliskuuta 1997 päättyneeksi toimikaudeksi, jaon aiheellista nimetä työturvallisuuden, työhygienian ja työterveyden neuvoa-antavan komitean italialaiset varsinaiset jäsenet ja varajäsenet kolmen vuoden toimikaudeksi,ON PÄÄTTÄNYT SEURAAVAA:1 artikla Nimetään seuraavat henkilöt työturvallisuuden, työhygienian ja työterveyden neuvoa-antavan komitean jäseniksi ja varajäseniksi 12 päivänä helmikuuta 1998 alkavaksi ja 6 päivänä heinäkuuta 2000 päättyväksi toimikaudeksi:I. >TAULUKON PAIKKA>II. >TAULUKON PAIKKA>III. >TAULUKON PAIKKA>2 artikla Tämä päätös julkaistaan tiedoksi Euroopan yhteisöjen virallisessa lehdessä.Tehty Brysselissä 12 päivänä helmikuuta 1998.Neuvoston puolestaJ. BATTLEPuheenjohtaja(1) EYVL L 185, 9.7.1974, s. 15.(2) EYVL C 85, 22.3.1994, s. 1.


title: 2006/54/EY: Neuvoston päätös, tehty  30 päivänä tammikuuta 2006 , Albanian Eurooppa-kumppanuuden periaatteista, ensisijaisista tavoitteista ja ehdoista ja päätöksen 2004/519/EY kumoamisesta

text:
               7.2.2006

               FI

               Euroopan unionin virallinen lehti

               L 35/1

      NEUVOSTON PÄÄTÖS,

   tehty 30 tammikuuta 2006,
   Albanian Eurooppa-kumppanuuden periaatteista, ensisijaisista tavoitteista ja ehdoista ja päätöksen 2004/519/EY kumoamisesta
   (2006/54/EY)
   EUROOPAN UNIONIN NEUVOSTO, JOKA
   ottaa huomioon Euroopan yhteisön perustamissopimuksen,
   ottaa huomioon Eurooppa-kumppanuuksien solmimisesta osana vakautus- ja assosiaatioprosessia 22 päivänä maaliskuuta 2004 annetun neuvoston asetuksen (EY) N:o 533/2004 (1) ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:

               1)

               Thessalonikissa 19 ja 20 päivänä kesäkuuta 2003 kokoontunut Eurooppa-neuvosto vahvisti Eurooppa-kumppanuuksien käyttöönoton keinona toteuttaa Länsi-Balkanin maiden lähentyminen Eurooppaan osana vakautus- ja assosiaatioprosessia.

               2)

               Asetuksessa (EY) N:o 533/2004 säädetään, että neuvosto päättää Eurooppa-kumppanuuksiin sisällytettävistä periaatteista, ensisijaisista toimista ja ehdoista sekä niiden mahdollisista myöhemmistä mukautuksista.

               3)

               Neuvosto hyväksyi 14 päivänä kesäkuuta 2004 ensimmäisen Eurooppa-kumppanuuden Albanian kanssa (2). Tämä kumppanuus on nyt aiheellista saattaa ajan tasalle, jotta jatkotoimia varten voidaan määritellä uusia ensisijaisia tavoitteita Albanian valmisteluja Euroopan unioniin lähentymisessä koskevan vuoden 2005 määräaikaiskertomuksen päätelmien perusteella.

               4)

               Asetuksessa (EY) N:o 533/2004 todetaan, että Eurooppa-kumppanuuksien seuranta varmistetaan vakautus- ja assosiaatioprosessin mekanismien avulla.

               5)

               Valmistautuakseen yhdentymään tiiviimmin Euroopan unioniin Albanian odotetaan laativan suunnitelman, johon sisältyy aikataulu ja erityisiä toimenpiteitä sille, miten se aikoo saavuttaa Eurooppa-kumppanuuden ensisijaiset tavoitteet.

               6)

               Päätös 2004/519/EY olisi sen vuoksi kumottava,

         ON PÄÄTTÄNYT SEURAAVAA:
   1 artikla
   Asetuksen (EY) N:o 533/2004 1 artiklan mukaisesti Albanian Eurooppa-kumppanuuden periaatteet, ensisijaiset tavoitteet ja ehdot luetellaan tämän päätöksen liitteessä, joka on olennainen osa tätä päätöstä.
   2 artikla
   Eurooppa-kumppanuuden täytäntöönpanoa tarkastellaan vakautus- ja assosiaatioprosessin mekanismien ja erityisesti komission vuosittain edistymisestä esittämien määräaikaiskertomusten avulla.
   3 artikla
   Kumotaan päätös 2004/519/EY.
   4 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä, 30. tammikuu 2006.

            Neuvoston puolesta

            Puheenjoht

         U. PLASSNIK

      (1)  EUVL L 86, 24.3.2004, s. 1.

      (2)  Neuvoston päätös 2004/519/EY, tehty 14 päivänä kesäkuuta 2004, Albanian Eurooppa-kumppanuuden periaatteista, ensisijaisista tavoitteista ja ehdoista (EUVL L 223, 24.6.2004, s. 20).

      LIITE
      ALBANIAN VUODEN 2005 EUROOPPA-KUMPPANUUS
      1.   JOHDANTO
      Thessalonikissa kokoontunut Eurooppa-neuvosto on vahvistanut Eurooppa-kumppanuudet keinoksi lähentää Länsi-Balkanin maita Eurooppaan osana vakautus- ja assosiaatioprosessia.
      Neuvosto hyväksyi Albanian ensimmäisen Eurooppa-kumppanuuden 14. kesäkuuta 2004. Tämä ensimmäinen kumppanuus on aiheellista saattaa ajan tasalle Albanian edistymistä koskevan vuoden 2005 määräaikaiskertomuksen päätelmien perusteella. Toisessa Eurooppa-kumppanuudessa määritellään uusia ensisijaisia tavoitteita toimenpiteitä varten. Nämä uudet ensisijaiset tavoitteet mukautetaan vastaamaan maan erityistarpeita ja valmiusastetta, ja niitä ajantasaistetaan tarvittaessa. Eurooppa-kumppanuus toimii myös ohjeistuksena maalle annettavalle rahoitusavulle.
      Albanian odotetaan laativan suunnitelman, johon sisältyy aikataulu ja täsmätoimenpiteitä sille, miten se aikoo saavuttaa ensisijaiset tavoitteet.
      2.   PERIAATTEET
      Vakautus- ja assosiaatioprosessi toimii jatkossakin EU:hun yhdentymisen kehyksenä Länsi-Balkanin maille niiden koko liittymisprosessin ajan.
      Albanian osalta yksilöidyt keskeisimmät ensisijaiset tavoitteet koskevat sen valmiuksia täyttää Kööpenhaminassa vuonna 1993 kokoontuneen Eurooppa-neuvoston vahvistamat arviointiperusteet sekä vakautus- ja assosiaatioprosessille asetetut edellytykset, erityisesti edellytykset, jotka neuvosto on määritellyt 29. huhtikuuta 1997 sekä 21. ja 22. kesäkuuta 1999 vahvistamissaan päätelmissä. Lisäksi kyseisissä tavoitteissa huomioidaan Zagrebissa 24. marraskuuta 2000 pidetyn huippukokouksen loppujulistuksen ja Thessalonikin toimintasuunnitelman sisältö.
      3.   ENSISIJAISET TAVOITTEET
      Eurooppa-kumppanuudessa lueteltujen ensisijaisten tavoitteiden valinnassa on perusteena käytetty Albanian realistisia mahdollisuuksia saavuttaa tavoitteet tai edistyä niiden toteuttamisessa huomattavasti lähivuosien aikana. Tavoitteet erotellaan lyhyen aikavälin ensisijaisiin tavoitteisiin, jotka odotetaan toteutettavan vuoden tai kahden kuluessa, ja keskipitkän aikavälin tavoitteisiin, jotka odotetaan toteutettavan kolmen tai neljän vuoden kuluessa. Niissä on kyse sekä lainsäädännöstä että sen täytäntöönpanosta.
      Koska kaikkien EU:n vaatimusten täyttämisestä aiheutuu merkittäviä kustannuksia ja koska nämä vaatimukset ovat tietyillä aloilla varsin monimutkaisia, tähän kumppanuuteen ei ole tässä vaiheessa sisällytetty kaikkia keskeisiä tehtäviä. Jatkossa kumppanuuksiin sisällytetään uusia, maan siihenastisen edistymisen huomioon ottavia ensisijaisia tavoitteita.
      Lyhyen aikavälin ensisijaisista tavoitteista tärkeimmät on koottu 3.1 kohdan alkuun. Niitä ei esitetä minkäänlaisessa tärkeysjärjestyksessä.
      3.1   LYHYEN AIKAVÄLIN ENSISIJAISET TAVOITTEET

            Keskeiset ensisijaiset tavoitteet

                  —

                  Järjestäytyneen rikollisuuden torjunnassa on pyrittävä parempiin ja konkreettisempiin tuloksiin erityisesti hyödyntämällä täysimääräisesti uusien järjestäytynyttä rikollisuutta koskevien lakien säännöksiä ja vauhdittamalla järjestäytyneen rikollisuuden vastaisiin toimiin keskittyvien toimenpiteiden täytäntöönpanoa.

                  —

                  Korruption torjuntaa koskeva vuosien 2004 ja 2005 toimintasuunnitelma ja Euroopan neuvoston alaisen lahjonnan vastaisen valtioiden ryhmän (GRECO) seurantakertomusten suositukset on pantava täytäntöön ja saatettava ajan tasalle.

                  —

                  Voimassa oleva kiinteistöjen palauttamista/korvaamista koskeva lainsäädäntö on pantava täytäntöön. Erityisesti on nopeutettava kiinteistöjen ensirekisteröintiä ja palautusvaateiden käsittelyä sekä varmistettava, että korvausstrategiat ja mekanismit ovat kestäviä.

                  —

                  Tiedotusvälineiden vapautta on edistettävä erityisesti vauhdittamalla painettuja viestimiä koskevan lainsäädännön antamista ja parantamalla sähköisiä viestimiä koskevaa lainsäädäntöä EU:n normit huomioon ottaen.

                  —

                  Julkisen sektorin hallintoa, erityisesti julkisten investointien hallinnointia, suunnittelua ja toteutusta, on vahvistettava.

            Poliittiset vaatimukset

      Demokratia ja oikeusvaltioperiaate
      Hallintotapa

                  —

                  On huolehdittava politiikan kohdentamisesta ja institutionaalisesta sitoutumisesta sekä rohkaistava rakentavaan yhteisymmärrykseen vakautus ja assosiaatioprosessin edistymisen kannalta välttämättömien uudistusten täytäntöönpanossa.

            Vaalit

                  —

                  Vuoden 2006 paikallisvaaleihin on valmistauduttava asianmukaisesti ja hyvissä ajoin panemalla viipymättä täytäntöön vuoden 2005 parlamenttivaalien johdosta annetut Etyjin/demokraattisten instituutioiden ja ihmisoikeuksien toimiston suositukset; erityisesti on parannettava äänestysluetteloiden laatimista.

            Julkishallinto

                  —

                  On huolehdittava siitä, että julkishallinnon nimityksissä ja toiminnassa sovelletaan julkishallintoa koskevaa lakia.

                  —

                  On huolehdittava siitä, että virkamiesten palvelukseen ottamisessa, siirroissa ja virkasuhteen purkamisessa noudatetaan sovittuja sääntöjä.

                  —

                  On huolehdittava julkishallintoa koskevan lain soveltamisen valvonnasta ja toteutettava toimenpiteitä sen parantamiseksi.

                  —

                  On huolehdittava siitä, että Euroopan yhdentymistä käsittelevällä ministeriöllä on asianmukaiset tilat, välineet ja koulutettu henkilöstö, ja parannettava sen ja muiden asianomaisten ministeriöiden välistä koordinaatiota.

                  —

                  Yhdennettyä suunnittelujärjestelmää on hyödynnettävä tehokkaasti ja täysimääräisesti.

            Oikeuslaitos

                  —

                  Rikos- ja siviilioikeudenkäyntien avoimuutta on lisättävä.

                  —

                  On huolehdittava siitä, että tuomarit ja syyttäjät nimitetään karsintatutkintojen perusteella.

                  —

                  Tuomareiden asemaa, riippumattomuutta ja perustuslakiin perustuvaa suojelua on kehitettävä.

                  —

                  On laadittava objektiiviset säännöt sille, kuinka oikeustapaukset jaetaan avoimella tavalla tuomareiden kesken.

                  —

                  Syyttäjien arvioinnissa on otettava käyttöön avoin ja ansioihin perustuva järjestelmä.

                  —

                  Syyttäjien ja poliisin välistä koordinaatiota on parannettava.

                  —

                  On varmistettava, että uusien rangaistuslaitosten perustamisessa ja johtamisessa noudatetaan asiaankuuluvia kansainvälisiä sopimuksia.

                  —

                  On huolehdittava riittävistä resursseista todistajien suojelemiseksi uskottavalla tavalla.

                  —

                  Tuomioistuinten tekemien, täytäntöön pantujen päätösten määrää on lisättävä jatkuvasti.

            Korruption torjunta

                  —

                  On annettava tarvittava lainsäädäntö Albanian oikeudellisen kehyksen yhdenmukaistamiseksi Albanian ratifioimien korruptiota koskevien eurooppalaisten sopimusten kanssa sekä asiaankuuluvien YK:n yleissopimusten kanssa.

                  —

                  Lahjonnasta annettua voimassa olevaa lainsäädäntöä on parannettava ja se on pantava täytäntöön ministeriöiden välisen koordinaation puitteissa.

                  —

                  Omaisuuden ilmoittamisesta annettu laki on pantava täytäntöön.

                  —

                  Korruption tutkintaan ja oikeuskäsittelyyn liittyviä institutionaalisia valmiuksia on lujitettava.

                  —

                  Talousrikoksia käsittelevän Tiranan syyttäjänviraston yhteydessä toimivan erikoisyksikön toiminta-alaan on sisällytettävä myös korruptiotapaukset.

                  —

                  Immuniteettia nauttivien virkamiesten määrää on karsittava ja immuniteetti myönnettävä vain tapauksissa, joissa se on ehdottoman tarkoituksenmukaista.

            Ihmisoikeudet ja vähemmistöjen suojelu
      Kansainvälisen ihmisoikeuslainsäädännön noudattaminen

                  —

                  On varmistettava, että kaikki lainvalvontaelimet ovat täysin tietoisia ihmisoikeuksiin liittyvistä velvoitteistaan ja että ne noudattavat niitä Albanian ratifioimien kansainvälisten sopimusten, erityisesti Euroopan ihmisoikeussopimuksen, mukaisesti.

                  —

                  Tapauksiin, joissa lainvalvontaviranomaiset ovat syyllistyneet epäasialliseen kohteluun, on puututtava saattamalla tekoon syyllistyneet asiaankuuluvasti oikeuden eteen.

                  —

                  On varmistettava, että Albanian rikoslaki noudattaa kidutuksen vastaista YK:n yleissopimusta.

                  —

                  Vuoden 2004 suunnitelma säilöön otettujen ja tutkintavankien olosuhteiden parantamiseksi on pantava täytäntöön.

                  —

                  On huolehdittava siitä, että vankilajärjestelmää koskevia eettisiä sääntöjä noudatetaan tiukasti.

            Kansalaisoikeudet ja poliittiset oikeudet

                  —

                  Albanian on saatettava kunnianloukkausta koskeva lainsäädäntönsä EU:n normien mukaiseksi ja pantava se täytäntöön.

                  —

                  Tiedotusvälineiden omistussuhteisiin liittyvää avoimuutta lisäävän lainsäädännön antamista on vauhditettava.

                  —

                  Kansallisen radio- ja televisioneuvoston hallintoa on tehostettava ja kansallinen radio ja televisiotaajuuksia koskeva suunnitelma on viimeisteltävä.

                  —

                  Toimittajien riippumattomuutta ja ammattitaitovaatimuksia on edistettävä.

                  —

                  On huolehdittava sellaisten lainsäädännöllisten toimien aukottomasta täytäntöönpanosta, joilla kielletään valtion omaisuuden myynti ennen kuin omaisuuden palauttaminen on voitu toteuttaa.

            Vähemmistöjen oikeudet, sivistykselliset oikeudet ja vähemmistöjen suojelu

                  —

                  Vähemmistöjä koskevaa lainsäädäntökehystä on parannettava, jotta se täyttää kansallisten vähemmistöjen suojelua koskevan Euroopan neuvoston puiteyleissopimuksen vaatimukset, ja huolehdittava sen täytäntöönpanosta kaikkialla Albanian alueella erityisesti siltä osin kuin on kyse vähemmistökielten käytöstä lisääntyvässä määrin kansalaisten ja viranomaisten kanssakäymisessä ja perinteisten paikannimien käytöstä, vähemmistöihin kuuluvien henkilöiden tiedotusvälineisiin pääsyn parantamisesta ja vähemmistökielisen opetuksen laajentamisesta.

                  —

                  On pantava täytäntöön romaniväestöä koskeva kansallinen strategia, joka on osa hallituksen laatimaa köyhyyden ja sosiaalisen syrjäytymisen torjuntastrategiaa. Albanian vähemmistöryhmien koosta on toimitettava tarkat tiedot.

            Alueelliset kysymykset ja kansainväliset velvoitteet

                  —

                  Vakautus- ja assosiaatioprosessin ja Thessalonikin toimintasuunnitelman yhteydessä annettuja, alueellista yhteistyötä ja hyviä naapuruussuhteita koskevia sitoumuksia on noudatettava.

                  —

                  On huolehdittava kaikkien alueellisten vapaakauppasopimusten täytäntöönpanosta ja työskenneltävä tulevan alueellisen Kaakkois-Euroopan vapaakauppasopimuksen aikaansaamiseksi.

                  —

                  Naapurimaiden kanssa on tehtävä sopimukset, pantava ne täytäntöön ja huolehdittava niiden tosiasiallisesta soveltamisesta kaupan, rajat ylittävän yhteistyön, järjestäytyneen rikollisuuden torjunnan, laittoman kaupan ja salakuljetuksen, oikeudellisen yhteistyön, rajavalvonnan, takaisinottamisen, ympäristön, liikenteen ja energian aloilla.

            Taloudelliset vaatimukset

                  —

                  Makrotalous on pyrittävä pitämään vakaana nopeuttamalla julkisen talouden uudistuksia, erityisesti talousarviomenettelyä ja menojen hallinnointia koskevia uudistuksia sekä julkisen sektorin maksu-uudistusta.

                  —

                  Talousarviomenettelyjä on parannettava vahvistamalla toisaalta politiikan tavoitteiden, toisaalta talousarvion suunnittelun ja toteutuksen välisiä yhteyksiä.

                  —

                  Harmaata taloutta on purettava soveltamalla verolainsäädäntöä tehokkaalla ja syrjimättömällä tavalla ja tehostamalla veropetosten torjuntaa.

                  —

                  Albtelecomin yksityistämisen onnistumiseksi on toteutettava toimenpiteitä.

                  —

                  Makrotaloutta koskevaa tilastointia ja yritysrekisterin kattavuutta on parannettava.

                  —

                  Sosiaalista ja taloudellista kehitystä koskeva kansallinen strategia on pantava täytäntöön, jotta voidaan varmistaa tiivis koordinointi Eurooppa-kumppanuuksien ensisijaisten tavoitteiden täytäntöönpanoa koskevan ajantasaistetun toimintasuunnitelman kanssa.

                  —

                  Sosiaaliturvajärjestelmien parantamiseksi ja sosiaalisen syrjäytymisen torjumiseksi on toteutettava toimenpiteitä.

            Eurooppalaiset normit

      Sisämarkkinat
      Tavaroiden vapaa liikkuvuus

                  —

                  WTO-sihteeristön ja viennin edistämiskeskuksen hallinnollisia valmiuksia on vahvistettava.

                  —

                  On toteutettava toimenpiteitä talouden toimijoiden tietoisuuden lisäämiseksi standardien ja sertifioinnin käsitteistä sekä siitä, mikä merkitys niillä on kansainvälisessä kaupassa.

                  —

                  On laadittava kansallinen markkinavalvontastrategia ja vahvistettava kuluttajansuojaviranomaista.

                  —

                  On huolehdittava siitä, että akkreditointiviranomaisella on käytössään riittävä fyysinen infrastruktuuri ja koulutettu henkilöstö, ja vahvistettava kokonaisvaltainen työsuunnitelma Albanian myöhemmälle liittymiselle eurooppalaisten akkreditointielinten yhteistyöjärjestöön (EA).

            Henkilöiden ja palvelujen vapaa liikkuvuus sekä sijoittautumisoikeus

                  —

                  Sijoittautumisoikeutta koskevaa lainsäädäntöä on muutettava seuraavista huolehtimiseksi: ulko- ja kotimaisten yritysten tasa-arvoinen kohtelu, selvä jako tilapäisen ja pysyvän palvelujen tarjoamisen välillä sekä vakautus- ja assosiaatiosopimuksen määräysten noudattaminen.

                  —

                  Rajojen yli tapahtuvan palvelujen tarjoamisen kohtelussa on huolehdittava suhteellisuuden toteutumisesta.

                  —

                  Pankki- ja vakuutusalaa koskevaa oikeudellista ja valvontakehystä on vahvistettava muun muassa perustamalla riippumaton ja asianmukaisen henkilöstön omaava valvontaviranomainen.

            Pääomien vapaa liikkuvuus

                  —

                  Rahoitusalan vakauden valvontaa on tehostettava.

                  —

                  On toteutettava lisätoimenpiteitä käteisen käytön vähentämiseksi taloudessa.

            Tulli ja verotus

                  —

                  Tullilainsäädännön ja menettelyjen yhdenmukaistamista yhteisön säännöstön kanssa on jatkettava; erityisesti on huolehdittava siitä, että passitusta, tullivarastointia, tullausarvon määrittämistä, fyysistä valvontaa ja riskianalyysiä koskevat säännöt ja menettelyt vastaavat EU:n normeja ja soveltuvin osin kansainvälisiä sopimuksia.

                  —

                  Automatisoitu tullin tietojärjestelmä ASYCUDA on pantava täysimääräisesti täytäntöön kaikissa tullitoimipaikoissa.

                  —

                  On toteutettava tarvittavat toimenpiteet alkuperäsääntöjen panemiseksi asianmukaisesti täytäntöön.

                  —

                  Verolainsäädännön lähentämistä yhteisön säännöstöön on jatkettava ja sitouduttava yritysverotuksen käytännesääntöjen periaatteisiin, jotta uudet verotoimenpiteet olisivat näiden periaatteiden mukaisia.

                  —

                  Verovirastojen tietokoneistaminen on vietävä loppuun.

            Kilpailu

                  —

                  Voimassa olevaa kilpailulainsäädäntöä on parannettava kilpailun valvonnan vahvistamiseksi.

                  —

                  Kilpailuviranomaisen budjetti ja henkilöstöresursseja on vahvistettava.

                  —

                  On annettava valtiontukia koskevan lainsäädännön soveltamissäännökset.

                  —

                  On perustettava riippumattomasti toimiva valtiontukiviranomainen.

                  —

                  Valtiontukien kattavan määrityksen loppuunsaattamisessa on edistyttävä.

            Julkiset hankinnat

                  —

                  On varmistettava julkisia hankintoja koskevan lainsäädännön soveltaminen ja toteutettava toimenpiteitä sen saattamiseksi vastaamaan EU:n normeja.

                  —

                  On huolehdittava tarjouskilpailumenettelyjen kurinalaisesta täytäntöönpanosta.

                  —

                  Julkisten hankintojen keskusvirastoa samoin kuin julkisista hankinnoista vastaavia eri ministeriöiden yksikköjä on vahvistettava.

                  —

                  Hankintoihin liittyvien rikosten tutkinta ja vieminen rikosoikeuteen on varmistettava.

            Teollis- ja tekijänoikeudet

                  —

                  Hallinnollisia valmiuksia teollis- ja tekijänoikeuksien suojaamiseksi on vahvistettava muun muassa perustamalla Albanian tekijänoikeusvirasto.

                  —

                  Teollisesta omaisuudesta on annettava uutta lainsäädäntöä.

                  —

                  Tietoisuutta teollis- ja tekijänoikeuskysymyksistä on lisättävä yritysmaailmassa ja lainvalvontaviranomaisten keskuudessa, myös tuomioistuinlaitoksessa.

                  —

                  Tuotteiden laittoman valmistuksen ja väärentämisen valvontaa on tehostettava.

            Alakohtaiset politiikat
      Teollisuus ja pk-yritykset

                  —

                  Pk-yritysviraston vakavaraisuutta on parannettava ja pantava täytäntöön pk-yritysten kansallinen koulutusohjelma.

                  —

                  Pienyrityksiä koskeva eurooppalainen peruskirja on pantava täytäntöön.

                  —

                  Investointien hallinnollisten esteiden poistamista koskeva toimintasuunnitelma on pantava täytäntöön ja huolehdittava liiketoimintaa koskevan lainsäädännön, sääntöjen ja menettelyjen asianmukaisesta, tinkimättömästä ja syrjimättömästä täytäntöönpanosta.

                  —

                  Yritysten rekisteröinti on tehtävä edullisemmaksi, helpommaksi ja ylipäänsä mahdolliseksi koko maassa.

                  —

                  Lisenssien, lupien ja todistusten hakumenettelyjen parantaminen.

                  —

                  Ennakkoverojärjestelmää on uudistettava, jotta se olisi suotuisampi uusille yrityksille.

                  —

                  Huhtikuussa 2005 laadittu, epäviralliseen talouteen puuttumista koskeva toimintasuunnitelma on pantava täytäntöön.

                  —

                  On luotava menettelyjä suunniteltujen sääntelytoimenpiteiden yrityksiin kohdistuvien vaikutusten arvioimiseksi.

                  —

                  Kaupankäyntiä koskeva lainsäädäntö on annettava paranneltuna.

                  —

                  On huolehdittava lainatakuurahaston tosiasiallisesta käyttöönotosta samoin kuin sen ammattimaisesta ja riippumattomasta hallinnoinnista.

                  —

                  Sähköisestä allekirjoituksesta on annettava laki.

            Maatalous ja kalastus

                  —

                  Elintarviketurvaa ja siihen liittyviä valvontajärjestelmiä on lujitettava.

                  —

                  Eläinlääkintäviranomaisen toimivaltuudet on selvennettävä ja sen henkilöstöä vahvistettava.

                  —

                  Eläinlääkinnän tutkimuslaitoksen laboratoriot on modernisoitava.

                  —

                  Kasvinsuojelu- ja eläinlääkintäolosuhteita on parannettava EU:n vaatimusten mukaisesti, erityisesti sellaisten tuotteiden osalta, joilla on hyvät vientimahdollisuudet.

                  —

                  On toteutettava lisätoimia lainsäädännön yhdenmukaistamiseksi eläinlääkintää ja kasvinsuojelua koskevan yhteisön säännöstön kanssa sekä mukautettava nautaeläinten tunnistus- ja rekisteröintijärjestelmä EU:n vaatimuksia vastaavaksi.

                  —

                  Maataloutta koskevien tilastotietojen keruuta ja käsittelyä on parannettava EU:n normien ja menetelmien mukaisesti.

            Ympäristö

                  —

                  Hallinnollisia valmiuksia ja koordinaatiota on vahvistettava kansallisella ja paikallisella tasolla.

                  —

                  Ympäristövaikutusten arviointia koskeva lainsäädäntö on pantava täytäntöön.

                  —

                  Ympäristölainsäädännön yhdenmukaistamiseen yhteisön säännöstön kanssa on laadittava strategia ja voimassa oleva lainsäädäntö on pantava asianmukaisesti täytäntöön kiinnittämällä erityishuomiota soveltamisen valvontaan.

                  —

                  Kiinteän jätteen kaatopaikalla Sharrassa ja Patos-Marinezin öljynporausalueella on ryhdyttävä ympäristönsuojelutoimiin.

                  —

                  Kansallista vesi- ja sanitaatiostrategiaa samoin kuin maaseudun vesihuolto- ja viemäröintistrategiaa on kehitettävä edelleen ja ne on pantava täytäntöön; lisäksi on laadittava vesihuoltoa ja sanitaatiota koskevaan yhteisön säännöstöön asteittain lähentymistä koskeva strategia ja aloitettava sen täytäntöönpano.

                  —

                  On pantava täytäntöön kansainväliset luonnonsuojelusopimukset, joiden sopimuspuoli Albania on.

            Liikennepolitiikka

                  —

                  Kansallinen liikennesuunnitelma, joka kattaa myös liikenneinfrastruktuurin ylläpitämiseen liittyvän suunnittelun ja budjetoinnin, on pantava täytäntöön.

                  —

                  Tieturvallisuusohjelma on pantava täytäntöön ja tieturvallisuutta on parannettava aloittamalla Albanian lainsäädännön yhdenmukaistaminen yhteisön säännöstön kanssa paino- ja mittarajoitusten, katsastusten, teknisten tienvarsitarkastusten, ajokorttien ja ajoneuvojen rekisteröintitodistusten aloilla.

                  —

                  On toteutettava toimenpiteitä, joilla estetään laiton rakentaminen uusien teiden varrella ja vaaralliset valtatieliittymät.

                  —

                  Rautatiealalla välttämättömän uudistamisen aloittaminen.

                  —

                  Suuriin investointeihin on sovellettava järjestelmällisesti julkisia hankintoja koskevia menettelyjä.

                  —

                  Ilmailulaki on muutettava vastaamaan yhteisön säännöstöä Euroopan yhteistä ilmailualuetta (ECAA) silmällä pitäen.

                  —

                  Merenkulun turvallisuutta on parannettava ja erityishuomiota on kiinnitettävä Pariisin yhteisymmärryspöytäkirjan nojalla pysäytettävien albanialaisalusten määrään.

            Energia

                  —

                  Kansallisen energiastrategian täytäntöönpanoa koskevan tarkistetun toimintasuunnitelman täytäntöönpanoa on jatkettava.

                  —

                  Energiayhteisön perustamissopimuksen yhteydessä annettujen sitoumusten täytäntöönpano on aloitettava.

            Tietoyhteiskunta ja tiedotusvälineet

                  —

                  Sähköistä viestintää koskevassa lainsäädännössä on otettava huomioon yhteisön direktiivit ja sitä on sovellettava.

                  —

                  Televiestintäalan sääntelyelimen asemaa ja valmiuksia on vahvistettava, sen riippumattomuus varmistettava ja otettava käyttöön paranneltu muutoksenhakujärjestelmä.

                  —

                  On toteutettava toimenpiteitä, jotta sähköisten viestintäverkkojen ja palvelujen markkinoista saataisiin kilpailukykyiset.

                  —

                  On aloitettava lainsäädännön yhdenmukaistaminen rajat ylittävistä televisiolähetyksistä tehdyn eurooppalaisen yleissopimuksen ja ”televisio ilman rajoja” -direktiivin kanssa.

                  —

                  Kansallisen radio- ja televisioneuvoston hallinnollisia valmiuksia on vahvistettava ja kansallinen radio- ja televisioalan suunnitelma on viimeisteltävä.

            Varainhoidon valvonta

                  —

                  Julkisen talouden sisäistä valvontaa koskevaa poliittista linjapaperia on kehitettävä ja tarkastus on määriteltävä selvästi muusta valvonnasta ja sisäisistä tarkastuksista erilliseksi toiminnoksi.

                  —

                  Valtiontalouden ylimmän tarkastuselimen toimintavalmiuksia on vahvistettava ja huolehdittava sen toiminnallisesta ja taloudellisesta riippumattomuudesta.

            Oikeus, vapaus ja turvallisuus
      Viisumi-, rajavalvonta-, turvapaikka- ja maahanmuuttokysymykset

                  —

                  Matkustusasiakirjoja myönnettäessä on noudatettava kansainvälisiä normeja ja viisumien hallinnointiin on luotava keskitetty tietoverkko.

                  —

                  Ulkomaalaislakiin on tehtävä muutoksia viisumisäännösten lähentämiseksi EU:n normeihin.

                  —

                  Albanian Ohdrid-sopimuksen yhteydessä antamat, rajojen turvallisuutta ja valvontaa koskevat sitoumukset on pantava täytäntöön erityisesti laatimalla yhtenäistetty rajavalvontastrategia EU:n suuntaviivojen mukaisesti.

                  —

                  Ihmiskaupan ja laittoman siirtolaisuuden torjuntaan on keskitettävä lisää taloudellisia ja henkilöstöresursseja.

                  —

                  On huolehdittava siitä, että Tiranan kansainvälisellä lentoasemalla sekä Durresin ja Vloran satamissa harjoitettava rajavalvonta täyttää kansainväliset normit.

                  —

                  Tullin ja rajapoliisin välistä yhteistyötä on vahvistettava.

                  —

                  On huolehdittava vuonna 1997 tehdyn siirtotyöläisten oikeudellista asemaa koskevan yleissopimuksen allekirjoittamisesta ja lainsäädännön yhdenmukaistamisesta sen kanssa.

                  —

                  EY:n ja Albanian takaisinottosopimus on pantava täytäntöön ja neuvoteltava vastaavat sopimukset niiden maiden kanssa, joista Albaniaa kauttakulkumaana käyttävät siirtotyöläiset ovat kotoisin.

                  —

                  Turvapaikkalainsäädännön ja erityisesti siihen liittyvien kansallisten strategioiden ja toimintasuunnitelmien täytäntöönpanoon on osoitettava riittävät hallinnolliset ja taloudelliset resurssit.

            Rahanpesu

                  —

                  Rahanpesua torjuvan lainsäädännön soveltamisen tehostamiseksi on toteutettava kiireellisiä toimenpiteitä tuomioiden, menetetyksi tuomitsemisen, takavarikointien ja varojen jäädyttämisen osalta.

                  —

                  Rahanpesun selvittelykeskuksen, syyttäjänviraston ja poliisin talousrikosyksikön valmiuksia on parannettava huolehtimalla riittävistä taloudellisista ja tietotekniikkaresursseista ja tehostamalla kentällä tapahtuvaa yhteistyötä.

                  —

                  On varmistettava, että rahanpesun estämistä koskeva laki vastaa EU:n vaatimuksia.

                  —

                  Muiden maiden viranomaisten kanssa tehtävää yhteistyötä on parannettava erityisesti hyödyntämällä rahanpesun selvittelyn alueellista verkostoa nykyistä enemmän.

                  —

                  On huolehdittava ilmoitusvelvollisuuden noudattamisen valvonnasta ja tarkasteltava liiketoimista ilmoittamiseen sovellettavia kynnysarvoja.

            Huumausaineet

                  —

                  Kansallinen huumeiden torjuntastrategia ja siihen liittyvä toimintasuunnitelma on pantava täytäntöön.

                  —

                  Huumeiden torjuntaan osallistuvien poliisien koulutusta, välineistöä ja johtamisen suunnitelmallisuutta on parannettava.

                  —

                  Huumausainekauppaan liittyvään korruptioon syyllistyneet on identifioitava ja asetettava syytteeseen kaikilla julkishallinnon tasoilla.

                  —

                  Koordinoinnin parantamiseksi niin kotimaassa kuin huumausaineiden torjuntaan muissa maissa osallistuvien yhteistyökumppaneiden kanssa on toteutettava toimenpiteitä.

                  —

                  Takavarikkojen määrään liittyvää avoimuutta on lisättävä ja toteutettava toimenpiteitä aiemmin takavarikoitujen huumausaineiden hävittämiseksi asianmukaisesti.

            Poliisi

                  —

                  Virka-asteikkoa koskeva laki on pantava täysimääräisesti täytäntöön.

                  —

                  Albanian poliisivoimien hallintoa on parannettava ja varmistettava se, että se pystyy hallinnoimaan resurssejaan itsenäisesti.

                  —

                  Poliisin sisäisten asioiden yksikköä on vahvistettava ja huolehdittava siitä, että rikoksiin syyllistyneet poliisit pannaan asianmukaisesti syytteeseen.

                  —

                  On vauhditettava ponnisteluja sopimukseen pääsemiseksi Europolin kanssa.

                  —

                  Rikospoliisin henkilöstöä varten on laadittava yhtenäistetty menettelykäsikirja.

                  —

                  Lähipoliisitoimintaa on lujitettava.

            Järjestäytyneen rikollisuuden ja terrorismin torjunta

                  —

                  Järjestäytyneen rikollisuuden ja terrorismin torjuntaan osallistuvien eri valtiollisten elinten vastuualueet on määriteltävä tarkemmin ja toimenpiteitä on toteutettava yhteistyön edistämiseksi erityisesti oikeusviranomaisten ja poliisin välillä.

                  —

                  On toteutettava lisätoimenpiteitä yhtenäisten ja yhteen sovitettujen tiedustelutietojen keräämis- ja käsittelyjärjestelmien luomiseksi.

                  —

                  Erikoistutkintakeinojen, telekuuntelun ja tiedustelutietojen käyttöä on lisättävä.

                  —

                  Todistajien suojelemiseksi on toteutettava konkreettisia toimia kiireellisesti.

                  —

                  Terrorismin asiantuntijoiden ja tutkijoiden on saatava käyttöönsä paremmat välineet ja heidän koulutustaan on parannettava.

                  —

                  Tiranan lentokentän turvajärjestelyt on saatettava vastaamaan kansainvälisiä normeja.

            3.2   KESKIPITKÄN AIKAVÄLIN ENSISIJAISET TAVOITTEET

            Poliittiset vaatimukset

      Demokratia ja oikeusvaltioperiaate
      Vaalit

                  —

                  Seuraaviin parlamenttivaaleihin on valmistauduttava ajoissa.

            Julkishallinto

                  —

                  Vakautus- ja assosiaatiosopimuksen määräysten täytäntöönpanosta vastaavien viranomaisten ja EY:n rahoitusavun täytäntöönpanosta vastaavien viranomaisten henkilöstön on oltava asianmukaisesti koulutettua ja niillä on oltava asianmukaiset välineet tehtäviensä hoitamiseen.

                  —

                  Tulosjohtaminen on otettava käyttöön ja virkamiehiä on koulutettava.

                  —

                  Moitteettoman budjettisuunnittelun mahdollistava ja urakehitystä motivoiva virkamiesten palkkausrakenne on suunniteltava ja otettava käyttöön.

            Oikeusjärjestelmä

                  —

                  Vakavat rikokset, erityisesti järjestäytyneen rikollisuuden piiriin kuuluvat rikokset, on saatettava tuomioistuinten käsiteltäviksi ja erityistä huomiota on kiinnitettävä rajat ylittävän yhteistyön mekanismeihin.

                  —

                  On huolehdittava tuomarien ja syyttäjien jatkuvasta ja asianmukaisesta koulutuksesta, joka kattaa myös ihmisoikeudet, etiikan, kaupalliset kysymykset sekä vakautus- ja assosiaatiosopimukseen liittyvät kysymykset.

                  —

                  Lainkäyttäjien roolia ja pätevyyttä on tarkasteltava uudelleen ja heidät on asteittain siirrettävä osaksi virkamieskuntaa ja varmistettava, että heidän palkkaus vastaa ministeriöiden henkilökunnan palkkausta.

                  —

                  Lainkäytön alan koulutuslaitokselle annettavan rahoituksen jatkuvuus on varmistettava.

                  —

                  Todistajien suojelua koskeva lainsäädäntö on pantava täytäntöön.

            Korruption vastustaminen

                  —

                  Albanian ratifioimat eurooppalaiset lahjontaa koskevat siviili- ja rikosoikeudelliset yleissopimukset sekä asiaa koskevat YK:n yleissopimukset on pantava täytäntöön.

                  —

                  Huomattavia tuloksia korruption torjumisessa on saavutettava kaikilla tasoilla ja kaikilla aloilla asiaa koskevaa lainsäädäntöä täytäntöön panemalla.

            Ihmisoikeudet ja vähemmistöjen suojelu
      Kansainvälisen ihmisoikeuslainsäädännön noudattaminen

                  —

                  Säilöönotettuja ja tutkintavankeja on kohdeltava kansainvälisten normien mukaisesti.

                  —

                  Ihmisarvoa ja henkilön turvallisuutta on kunnioitettava säilöönottokeskuksissa, vankiloissa ja psykiatrisissa hoitolaitoksissa kansainvälisten yleissopimusten mukaisesti.

            Kansainvälisen ihmisoikeuslainsäädännön noudattaminen

                  —

                  Nuorisotuomioistuinjärjestelmää on parannettava.

                  —

                  Kidutuksen ja muun julman, epäinhimillisen tai halventavan kohtelun tai rangaistuksen vastaista Euroopan neuvoston yleissopimusta on noudatettava.

                  —

                  Kommunistivallan aikana takavarikoidun omaisuuden palauttamista/korvaamista koskeva lainsäädäntö on pantava täytäntöön.

                  —

                  Maan rekisteröintiprosessi on saatettava päätökseen.

                  —

                  Omaisuuden siirtojen on tapahduttava lakia noudattaen ja kaikkien prosessiin osallisena olevien tahojen (notaarit, maa- ja kiinteistörekisteri jne.) moitteeton toiminta on varmistettava.

            Sananvapaus, yhdistymisvapaus ja oikeus kokoontua rauhanomaisesti

                  —

                  Painettuja ja sähköisiä viestimiä koskeva uusi lainsäädäntö on pantava täytäntöön ottaen huomioon EU:n normit.

                  —

                  Televisiotaajuudet on jaettava oikeudenmukaisesti ja syrjimättömästi kansallista suunnitelmaa noudattaen, ja yleisradiopalvelun harjoittajien on noudatettava vaatimuksia täysimääräisesti.

                  —

                  Albanian televisioyhtiön puolueettomuutta on parannettava.

                  —

                  Journalismin tasoa on parannettava jatkuvasti.

                  —

                  Valtiosta riippumattomien järjestöjen ja muiden kansalaisjärjestöjen aktiivista osallistumista valtion päätöksentekoprosessiin on kannustettava.

            Alueelliset kysymykset ja kansainväliset velvoitteet

                  —

                  Alueellista vuoropuhelua, vakautta, hyvää naapuruutta ja yhteistyötä on edistettävä.

            Taloudelliset vaatimukset

                  —

                  Makrotalouspolitiikan on pysyttävä kestävänä, julkistalouden tarkistuksia ja vakauttamista on jatkettava ja ennen kaikkea on katettava kaupan/vaihtotaseen alijäämä kestävällä tavalla lisäämällä viennin kilpailukykyä.

                  —

                  Maltillista raha- ja valuuttakurssipolitiikkaa on jatkettava.

                  —

                  Ulkoista ja sisäistä tarkastusta sekä varainhoidon valvontaa on tehostettava.

                  —

                  Toimivat menettelyt on otettava käyttöön sellaisten tapausten havaitsemiseksi, käsittelemiseksi ja niiden edellyttämien jatkotoimien toteuttamiseksi, joissa kansalliset tai kansainväliset varat ovat joutuneet (tai niiden epäillään joutuneen) petoksen tai muun sääntöjenvastaisuuden kohteeksi.

                  —

                  Yksityistämistä on jatkettava ennen kaikkea rahoitus- ja energia-alalla.

                  —

                  On varmistettava, että maan luokittelua ja käyttöä koskevia säännöksiä noudatetaan.

                  —

                  Maa- ja kiinteistöverotusta koskeva lainsäädäntö on laadittava ja annettava.

                  —

                  On lisättävä pyrkimyksiä parantaa koulutusjärjestelmää alemman perusasteen koulutus mukaan lukien ja luoda nykyaikainen ammatillisen koulutuksen järjestelmä.

            Eurooppalaiset normit

      Sisämarkkinat
      Tavaroiden vapaa liikkuvuus

                  —

                  Vakautus- ja assosiaatiosopimuksessa määrättyjen tätä alaa koskevien vaatimusten täytäntöönpanon edellyttämistä hallinnollisista valmiuksista on huolehdittava.

                  —

                  Eurooppalaisten standardien käyttöönotossa on edettävä ja ponnisteluja on lisättävä, jotta Albaniasta voi tulla Euroopan standardointikomitean (CEN), Euroopan sähkötekniikan standardointikomitean (Cenelec) ja Euroopan telealan standardointilaitoksen (ETSI) täysivaltainen jäsen.

                  —

                  Uuden yleisen lähestymistavan sekä vanhan lähestymistavan mukaiset direktiivit on saatettava osaksi Albanian lainsäädäntöä.

                  —

                  On perustettava markkinavalvontajärjestelmä, jota edellytetään tavaroiden vapaata liikkuvuutta koskevassa yhteisön säännöstössä.

                  —

                  Standardointi-, akkreditointi-, varmentamis-, metrologia- ja kalibrointielinten toiminnan parantamisesta on huolehdittava EY:n parhaat käytänteet huomioon ottaen.

                  —

                  Albaniasta on tultava akkreditointielinten yhteistyöjärjestön jäsen.

            Henkilöiden ja palvelujen vapaa liikkuvuus sekä sijoittautumisoikeus

                  —

                  Sijoittautumisoikeutta koskeva lainsäädäntö on pantava täytäntöön oikeudenmukaisesti ja puolueettomasti.

            Pääoman vapaa liikkuvuus

                  —

                  Pääoman liikkuvuus on vapautettava kokonaan WTO:n Albanialle vuodeksi 2010 asettamaan määräaikaan mennessä.

            Tulli ja verotus

                  —

                  Albanian tulli- ja verolainsäädännön lähentämistä yhteisön säännöstöön on jatkettava, tullilainsäädännön täytäntöönpanemiseen tarvittavia hallinnollisia valmiuksia on lisättävä ja korruption, rajat ylittävän rikollisuuden ja veronkierron vastaista toimintaa on jatkettava.

                  —

                  Avoimuutta ja tiedonvaihtoa on lisättävä EU:n jäsenvaltioiden kanssa, jotta veronkierron estämiseen tähtäävien toimenpiteiden toteuttamista voidaan helpottaa.

            Kilpailu

                  —

                  Kilpailulainsäädäntö on pantava johdonmukaisesti täytäntöön sekä kartellien että valtiontuen osalta.

            Julkiset hankinnat

                  —

                  On varmistettava, että Albanian lainsäädäntökehys on yhteisön säännöstön mukainen.

                  —

                  On luotava moitteettomasti toimivat julkisten hankintojen rakenteet, joilla varmistetaan julkisia hankintoja koskevien menettelyjen käyttö lakia sekä vakaus- ja assosiaatiosopimuksen vaatimuksia noudattaen.

            Tekijänoikeutta koskeva lainsäädäntö

                  —

                  Albanian on pantava asianmukaisesti täytäntöön teollis- ja tekijänoikeuksien, kaupallisten oikeuksien ja esineoikeuksien aloilla ratifioimansa kansainväliset yleissopimukset.

                  —

                  Teollis- ja tekijänoikeudet on pantava täytäntöön moitteettomasti ja laittomasti valmistettujen tavaroiden ja väärennettyjen tavaroiden torjumista on tehostettava.

                  —

                  Riittävät hallinnolliset valmiudet on taattava vakaus- ja assosiaatiosopimuksessa määrättyjen tämän alan vaatimusten täyttämiseksi.

                  —

                  Alueelliset tekijänoikeusvirastot on perustettava.

            Tilastot

                  —

                  Yritys- ja sosiaalitilastot sekä työmarkkinoita koskevat tilastot on laadittava ja eurooppalaiset luokittelut, kuten tilastoalueiden luokittelu, on pantava täytäntöön.

            Alakohtaiset politiikat
      Teollisuus ja pk-yritykset

                  —

                  Kauppalainsäädäntöä on parannettava.

                  —

                  On varmistettava, että tuomarit ovat hyvin koulutettuja kauppa- ja yhtiöoikeuden aloilla.

                  —

                  Epävirallisen talouden torjumisstrategian on noudatettava tämän alan kehitystä.

                  —

                  Erityisiä yritystukirakenteita (esim. yrityshautomoita ja -keskittymiä) on kehitettävä ja yritys/teknologiapuiston perustamismahdollisuutta on tutkittava.

                  —

                  Yhtenäistä tutkimuspolitiikkaa on suunniteltava ja harjoitettava ja pienten yritysten innovointia ja kilpailukykyä edistäviä toimenpiteitä on kehitettävä.

                  —

                  EU:n normien mukaiset selvitys- ja tilinpäätösvaatimukset on otettava käyttöön ja niiden tehokas täytäntöönpano on varmistettava.

            Maatalous ja kalastus

                  —

                  Albanian kalastuspolitiikan on lähennyttävä EU:n normeja ennen kaikkea kalavarojen hoidon, tarkastuksen ja valvonnan sekä markkina- ja rakennepolitiikkojen osalta.

                  —

                  Maankäyttöä, maamarkkinoita, maaseudun kehittämistä, maatilojen monipuolistamista ja maatalouden kilpailukyvyn parantamista koskevat strategiat on kehitettävä.

                  —

                  Elintarvikkeiden turvallisuutta sekä kasvinsuojelua ja eläinterveyttä koskevien vaatimusten on vastattava huomattavasti paremmin EU:n normeja.

                  —

                  Elintarvikkeiden jalostuslaitosten kehittämistä koskeva ohjelma on laadittava EU:n normien mukaisesti.

                  —

                  Lampaiden ja vuohien tunnistusjärjestelmä sekä niiden liikkuvuuden rekisteröintijärjestelmä on otettava käyttöön.

                  —

                  Kotimaista kasvintuotantoa on valvottava tehokkaasti erityisesti silloin, kun kyseessä ovat EU:n erityisvaatimusten alaiset tuotteet, ja kasvien terveyden analysointiin tarvittavia valmiuksia on kehitettävä.

            Ympäristö

                  —

                  Myrkkyjen pilaamien maa-alueiden puhdistamista on jatkettava.

                  —

                  Balshin öljyjalostamon saastuttavuutta, kuten sen päästöjä Gjanica-jokeen, on vähennettävä ja toimenpiteitä vesistöjen pilaantumisen ehkäisemiseksi on toteutettava.

                  —

                  Ympäristövalvontaa on tehostettava ja saastuttajille on langetettava riittävän varoittavat seuraamukset.

                  —

                  Alueellisten ja kansainvälisten ympäristösitoumusten täytäntöönpanoa on jatkettava.

            Liikennepolitiikka

                  —

                  Liikenteen pääsuunnitelman täytäntöönpanoa on jatkettava, jotta esim. itä-länsi-käytävä ja pohjoinen-etelä-liikenneväylä saadaan valmiiksi.

                  —

                  Tarvittavat toimielinuudistukset on saatettava päätökseen liikenneinfrastruktuurin hoidon, investointien priorisoinnin, päätöksenteon ja yksityissektorin osallistumisen tehostamiseksi.

                  —

                  Durresin ja Vloran satamien kunnostamistöissä on edettävä huomattavasti ja niiden satamatoimintoja on vahvistettava.

                  —

                  Parempia tuloksia on saavutettava maantieturvallisuuden alalla ja lisätoimia on toteutettava turvallisuuden parantamiseksi.

                  —

                  Kaakkois-Euroopan keskeistä alueellista liikenneverkkoa koskeva yhteisymmärryspöytäkirja sekä liikenneobservatoriota koskeva yhteistyömekanismi on pantava täytäntöön.

            Energia

                  —

                  Sähköalan toimintasuunnitelmien moitteetonta täytäntöönpanoa on jatkettava ja energiastrategian täytäntöönpanossa on edettävä.

                  —

                  Sähköntuotannon, -siirron ja -jakelun infrastruktuurin parantamiseen tähtäävien eri hankkeiden oikea-aikainen täytäntöönpano on varmistettava.

                  —

                  Alueellisten ja kansainvälisten sitoumusten täytäntöönpanoa on jatkettava tällä alalla kilpailukykyisten alueellisten energiamarkkinoiden perustamiseksi.

            Tietoyhteiskunta ja tiedotusvälineet

                  —

                  EU:n sähköisen viestinnän lainsäädäntökehys on saatettava osaksi Albanian lainsäädäntöä ja pantava täytäntöön.

                  —

                  Lainsäädännön yhdenmukaistamista rajat ylittävistä televisiolähetyksistä tehdyn eurooppalaisen yleissopimuksen ja televisio ilman rajoja -direktiivin kanssa on jatkettava.

            Varainhoidon valvonta

                  —

                  Johdon hajautettua vastuuvelvollisuutta ja toiminnallisesti itsenäistä sisäistä tarkastusta koskevia periaatteita on kehitettävä ja ne on pantava täytäntöön kansainvälisten normien ja EU:n parhaiden käytänteiden mukaisesti.

                  —

                  EU:n taloudellisten etujen tehokkaan suojan varmistavia menettelyjä ja hallinnollisia valmiuksia on kehitettävä.

            Oikeus, vapaus ja turvallisuus
      Viisumi-, rajavalvonta-, turvapaikka- ja maahanmuuttokysymykset

                  —

                  Albanialaisten matkustusasiakirjojen on vastattava täysin kansainvälisiä normeja.

                  —

                  Yhtenäistetty rajavalvontastrategia ja kaikki rajavalvonnan alalla annetut kansainväliset sitoumukset on pantava täytäntöön.

                  —

                  Tiranan kansainvälisellä lentoasemalla sekä Durresin ja Vloran satamissa harjoitettavan rajavalvonnan on täytettävä kansainväliset normit.

                  —

                  Turvapaikkalainsäädäntö on pantava täytäntöön ja kansainvälisiä normeja vastaava täysin kehittynyt turvapaikkajärjestelmä on otettava käyttöön.

                  —

                  Kansallinen maahanmuuttostrategia ja kansallinen turvapaikkatoimintasuunnitelma on pantava täytäntöön.

                  —

                  On varmistettava, että Albania kykenee täyttämään vakautus- ja assosiaatiosopimuksessa määrätyt vaatimukset Albaniassa työskentelevien ja/tai oleskelevien EU:n kansalaisten osalta.

                  —

                  Takaisinottosopimus on neuvoteltava alueen kaikkien maiden kanssa sekä sellaisten maiden kanssa, joista Albanian kautta kulkevat maahanmuuttajat ovat kotoisin.

                  —

                  Kaikki keskeiset kansainväliset maahanmuuttoa koskevat yleissopimukset on tehtävä, ratifioitava ja pantava täytäntöön asteittain.

            Rahanpesu

                  —

                  Talous- ja raharikosten (rahanpesu ja rahan väärentäminen mukaan luettuina) torjumista on tehostettava.

                  —

                  Ministeriöiden välinen virasto on perustettava rikoksen tuottaman hyödyn takavarikoimiseksi.

                  —

                  Konkreettisia tuloksia on saavutettava rahanpesun torjumisessa sekä rahoitusalalla että sen ulkopuolella.

            Huumausaineet

                  —

                  Kansallisen huumausainestrategian ja siihen liittyvän toimintasuunnitelman täytäntöönpanoa on jatkettava.

                  —

                  Huumausaineiden, erityisesti synteettisten huumausaineiden, heroiinin ja kokaiinin laittoman kaupan torjumisessa on saavutettava huomattavasti parempia tuloksia.

            Poliisi

                  —

                  Poliisivoimien toiminta on erityisesti koulutuksen ja asianomaisen varustuksen avulla saatava vastaamaan eurooppalaisia normeja.

                  —

                  Tapausten hallinnointijärjestelmän moitteeton toiminta on varmistettava.

                  —

                  Huomattavia tuloksia on saavutettava rikollisuuden torjumisessa sekä korruption ja muiden rikollisten toimien vähentämisessä poliisivoimissa.

            Järjestäytyneen rikollisuuden ja terrorismin torjuminen

                  —

                  Kansainvälistä yhteistyötä on lisättävä järjestäytyneen rikollisuuden ja terrorismin torjumiseksi.

                  —

                  Huomattavia tuloksia on saavutettuja nostettujen syytteiden prosentti- ja lukumäärän sekä niiden laadun osalta, kun kyse on järjestäytyneestä rikollisuudesta, laittomasta kaupasta sekä rikoksen tuottaman hyödyn takavarikoimisesta.

                  —

                  Terrorismin torjumista koskevat kansainväliset yleissopimukset ja pöytäkirjat, joissa Albania on sopimuspuolena, on saatettava osaksi kansallista lainsäädäntöä ja pantava täytäntöön.

            4.   OHJELMASUUNNITTELU
      Vakautus- ja assosiaatioprosessin mukaista yhteisön apua annetaan Länsi-Balkanin maille voimassa olevista rahoitusvälineistä ja erityisesti Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle 5 päivänä joulukuuta 2000 annetun neuvoston asetuksen (EY) N:o 2666/2000 (1) mukaisesti. Sen vuoksi tällä päätöksellä ei ole taloudellisia vaikutuksia. Albania voi saada rahoitusta useita maita koskevista ja horisontaalisista ohjelmista.
      5.   EHDOLLISUUS
      Osana vakautus- ja assosiaatioprosessia Länsi-Balkanin maille annettavan yhteisön avun antaminen riippuu edistymisestä Kööpenhaminassa vahvistettujen arviointiperusteiden ja tämän Eurooppa-kumppanuuden ensisijaisten tavoitteiden saavuttamisessa. Näiden edellytysten noudattamatta jättäminen saattaa johtaa siihen, että neuvosto toteuttaa asianmukaisia toimenpiteitä asetuksen (EY) N:o 2666/2000 5 artiklan mukaisesti. Yhteisön avun antaminen riippuu myös neuvoston 29 päivänä huhtikuuta 1997 sekä 21 ja 22 päivänä kesäkuuta 1999 esittämissä päätelmissä määritellyistä edellytyksistä erityisesti kun kyse on siitä, missä määrin avunsaajat ovat sitoutuneet toteuttamaan demokraattisia, taloudellisia ja institutionaalisia uudistuksia.
      6.   SEURANTA
      Eurooppa-kumppanuuden täytäntöönpanoa tarkasteltaessa käytetään apuna vakautus- ja assosiaatioprosessissa perustettuja mekanismeja ja erityisesti komission vuosittain esittämiä määräaikaiskertomuksia.

         (1)  EYVL L 306, 7.12.2000, s. 1. Asetus sellaisena kuin se on viimeksi muutettuna asetuksella (EY) N:o 2112/2005 (EUVL L 344, 27.12.2005, s. 23).


title: Neuvoston päätös (EU) 2015/709, annettu 21 päivänä huhtikuuta 2015, EU–Turkki-assosiaationeuvostossa Euroopan unionin puolesta esitettävästä kannasta maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 3, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä, korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen

text:
                  1.5.2015

                  FI

                  Euroopan unionin virallinen lehti

                  L 113/48

            NEUVOSTON PÄÄTÖS (EU) 2015/709,
      annettu 21 päivänä huhtikuuta 2015,
      EU–Turkki-assosiaationeuvostossa Euroopan unionin puolesta esitettävästä kannasta maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 3, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä, korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 (1) pöytäkirja 3, jäljempänä ’pöytäkirja 3’, koskee käsitteen ”alkuperätuotteet” määrittelyä ja hallinnollisen yhteistyön menetelmiä.

                  (2)

                  Etuuskohteluun oikeuttavia Paneurooppa–Välimeri-alkuperäsääntöjä koskevassa alueellisessa yleissopimuksessa (2), jäljempänä ’yleissopimus’, vahvistetaan sellaisten tavaroiden alkuperää koskevat määräykset, joilla käydään kauppaa sopimuspuolten välillä tehtyjen asiaankuuluvien sopimusten nojalla.

                  (3)

                  Unioni allekirjoitti yleissopimuksen 15 päivänä kesäkuuta 2011 ja Turkki 4 päivänä marraskuuta 2011.

                  (4)

                  Unioni talletti hyväksymisasiakirjansa yleissopimuksen tallettajalle 26 päivänä maaliskuuta 2012 ja Turkki 4 päivänä joulukuuta 2013. Näin ollen yleissopimus tuli voimaan sen 10 artiklan 3 kohdan mukaisesti unionin osalta 1 päivänä toukokuuta 2012 ja Turkin osalta 1 päivänä helmikuuta 2014.

                  (5)

                  Yleissopimuksen 6 artiklassa määrätään, että kukin sopimuspuoli toteuttaa asianmukaiset toimenpiteet varmistaakseen yleissopimuksen tosiasiallisen soveltamisen. Tämän vuoksi EU–Turkki-assosiaationeuvoston olisi annettava päätös pöytäkirjan 3 korvaamisesta uudella pöytäkirjalla, jossa alkuperäsääntöjen osalta viitataan yleissopimukseen.

                  (6)

                  EU–Turkki-assosiaationeuvostossa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      EU–Turkki-assosiaationeuvostossa Euroopan unionin puolesta esitettävä kanta maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 3, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä, korvaamiseen uudella pöytäkirjalla, jossa alkuperäsääntöjen osalta viitataan etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen, perustuu tähän päätökseen liitettyyn EU–Turkki-assosiaationeuvoston päätösluonnokseen.
      Unionin edustajat EU–Turkki-assosiaationeuvostossa voivat sopia vähäisistä muutoksista EU–Turkki-assosiaationeuvoston päätösluonnokseen ilman neuvoston asiasta tekemää uutta päätöstä.
      2 artikla
      EU–Turkki-assosiaationeuvoston päätös julkaistaan Euroopan unionin virallisessa lehdessä.
      3 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 21 päivänä huhtikuuta 2015.

               Neuvoston puolesta

               Puheenjohtaja

            E. RINKĒVIČS

         (1)  EYVL L 86, 20.3.1998, s. 1.

         (2)  EUVL L 54, 26.2.2013, s. 4.

         LUONNOS
         EU–TURKKI-ASSOSIAATIONEUVOSTON PÄÄTÖS N:o …,
         annettu …,
         maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 3, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä, korvaamisesta
         EU–TURKKI-ASSOSIAATIONEUVOSTO, joka
         ottaa huomioon maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 (1) ja erityisesti sen 4 artiklan,
         ottaa huomioon maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirjan 3, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä,
         sekä katsoo seuraavaa:

                     (1)

                     Maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 4 artiklassa viitataan kyseisen päätöksen pöytäkirjaan 3, jäljempänä ’pöytäkirja 3’, jossa vahvistetaan alkuperäsäännöt sekä määrätään unionin, Turkin ja muiden etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (2), jäljempänä ’yleissopimus’, sopimuspuolten välisestä alkuperäkumulaatiosta.

                     (2)

                     Pöytäkirjassa 3 olevassa 39 artiklassa määrätään, että assosiaationeuvosto voi päättää kyseisen pöytäkirjan määräysten muuttamisesta.

                     (3)

                     Yleissopimuksen tarkoituksena on korvata Paneurooppa–Välimerivyöhykkeen maiden välillä tällä hetkellä voimassa olevat alkuperäsääntöpöytäkirjat yhdellä oikeudellisella asiakirjalla.

                     (4)

                     Unioni allekirjoitti yleissopimuksen 15 päivänä kesäkuuta 2011 ja Turkki 4 päivänä marraskuuta 2011.

                     (5)

                     Unioni talletti hyväksymisasiakirjansa yleissopimuksen tallettajalle 26 päivänä maaliskuuta 2012 ja Turkki 4 päivänä joulukuuta 2013. Näin ollen yleissopimus tuli voimaan sen 10 artiklan 3 kohdan mukaisesti unionin osalta 1 päivänä toukokuuta 2012 ja Turkin osalta 1 päivänä helmikuuta 2014.

                     (6)

                     Vakautus- ja assosiaatioprosessiin osallistuvat on otettu yleissopimuksella mukaan Paneurooppa–Välimeri-vyöhykkeen alkuperäkumulaatiojärjestelmään.

                     (7)

                     Pöytäkirja 3 olisi näin ollen korvattava uudella pöytäkirjalla, jossa viitataan yleissopimukseen,

               ON HYVÄKSYNYT TÄMÄN PÄÄTÖKSEN:
         1 artikla
         Korvataan maataloustuotteiden kauppajärjestelmästä tehdyn EY–Turkki-assosiaationeuvoston päätöksen N:o 1/98 pöytäkirja 3, joka koskee käsitteen ”alkuperätuotteet” määrittelyä ja hallinnollisen yhteistyön menetelmiä, tämän päätöksen liitteessä olevalla tekstillä.
         2 artikla
         Tämä päätös tulee voimaan päivänä, jona se hyväksytään.
         Sitä sovelletaan … päivästä …kuuta … (*).

            Tehty

                  EU–Turkki-assosiaationeuvoston puolesta

                  Puheenjohtaja

            (1)  EYVL L 86, 20.3.1998, s. 1.

            (2)  EUVL L 54, 26.2.2013, s. 4.

            (*)  Assosiaationeuvosto määrittää päivän, jolloin soveltaminen alkaa.

            LIITE

                  ”Pöytäkirja 3
                  käsitteen ’alkuperätuotteet’ määrittelystä ja hallinnollisen yhteistyön menetelmistä
                  1 artikla
                  Sovellettavat alkuperäsäännöt
                  1.   Tämän päätöksen täytäntöönpanemiseksi sovelletaan etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (1), jäljempänä ’yleissopimus’, lisäystä I ja lisäyksen II asiaankuuluvia määräyksiä.
                  2.   Kaikki yleissopimuksen lisäyksessä I ja lisäyksen II asiaankuuluvissa määräyksissä olevat viittaukset ’asiaankuuluvaan sopimukseen’ katsotaan viittauksiksi tähän päätökseen.
                  2 artikla
                  Riitojen ratkaiseminen
                  1.   Jos yleissopimuksen lisäyksessä I olevassa 32 artiklassa määrätyistä tarkastusmenettelyistä syntyy riita, jota tarkastusta pyytävät ja tämän tarkastuksen tekemisestä vastaavat tulliviranomaiset eivät pysty keskenään sopimaan, asia saatetaan assosiaationeuvoston ratkaistavaksi.
                  2.   Tuojan ja tuojamaan tulliviranomaisten väliset riidat ratkaistaan aina kyseisen maan lainsäädännön mukaisesti.
                  3 artikla
                  Pöytäkirjan muuttaminen
                  Assosiaationeuvosto voi päättää tämän pöytäkirjan muuttamisesta.
                  4 artikla
                  Yleissopimuksesta eroaminen
                  1.   Jos joko Euroopan unioni tai Turkki ilmoittaa kirjallisesti yleissopimuksen tallettajalle aikeestaan erota yleissopimuksesta sen 9 artiklan mukaisesti, Euroopan unioni ja Turkki aloittavat viipymättä alkuperäsääntöjä koskevat neuvottelut tämän päätöksen täytäntöönpanemiseksi.
                  2.   Yleissopimuksen lisäykseen I sisältyviä alkuperäsääntöjä ja soveltuvin osin sen lisäyksen II asiaankuuluvia määräyksiä, sellaisina kuin niitä sovelletaan eroamishetkellä, sovelletaan edelleen tähän päätökseen tällaisten uudelleen neuvoteltujen alkuperäsääntöjen voimaantuloon asti. Yleissopimuksen lisäykseen I sisältyviä alkuperäsääntöjä ja soveltuvin osin sen lisäyksen II asiaankuuluvia määräyksiä tulkitaan kuitenkin eroamishetkestä alkaen siten, että ainoastaan Euroopan unionin ja Turkin välinen kahdenvälinen kumulaatio on sallittua.
                  5 artikla
                  Siirtymämääräykset – kumulaatio
                  Sen estämättä, mitä yleissopimuksen lisäyksessä I olevan 16 artiklan 5 kohdassa ja 21 artiklan 3 kohdassa määrätään, silloin kun kumulaatioon osallistuvien joukossa on ainoastaan EFTA-valtioita, Färsaaret, Euroopan unioni, Turkki sekä vakautus- ja assosiaatioprosessiin osallistuvia, alkuperäselvityksenä voidaan käyttää EUR.1-tavaratodistusta tai alkuperäilmoitusta.”

               (1)  EUVL L 54, 26.2.2013, s. 4.


Avis juridique important

|

31969D0013

69/13/Euratom/EHTY/ETY: Päätös, tehty 16 päivänä tammikuuta 1969, Euroopan yhteisön virallisten julkaisujen toimiston perustamisesta

Virallinen lehti nro L 013 , 18/01/1969 s. 0019 - 0022 Suomenk. erityispainos Alue 1 Nide 1 s. 0048  Ruotsink. erityispainos Alue 1 Nide 1 s. 0048  Kreikank. erityispainos: Luku 01 Nide 1 s. 0120  Espanjank. erityispainos: Luku 01 Nide 1 s. 0141  Portugalink. erityispainos: Luku 01 Nide 1 s. 0141

PÄÄTÖS,tehty 16 päivänä tammikuuta 1969,Euroopan yhteisön virallisten julkaisujen toimiston perustamisesta (69/13/Euratom/EHTY/ETY)EUROOPAN PARLAMENTTI,NEUVOSTO,KOMISSIO,YHTEISÖN TUOMIOISTUIN,TALOUS- JA SOSIAALIKOMITEA, jotkaottavat huomioon Euroopan hiili- ja teräsyhteisön perustamissopimuksen,ottavat huomioon Euroopan talousyhteisön perustamissopimuksen,ottavat huomioon Euroopan atomienergiayhteisön perustamissopimuksen,ottavat huomioon jäsenvaltioiden hallitusten edustajien 8 päivänä huhtikuuta 1965 tekemän päätöksen yhteisön tiettyjen toimielinten ja yksikköjen väliaikaisesta sijoittamisesta,sekä katsovat, ettäon aiheellista panna täytäntöön jäsenvaltioiden hallitusten edustajien 8 päivänä huhtikuuta 1965 tekemän päätöksen 8 artikla, jossa määrätään virallisten julkaisujen toimiston perustamisesta, johon keskipitkällä ja pitkällä aikavälillä on liitetty myynti- ja käännöstoimisto, sekä määritellä sen toiminnan säännöt, jakaikkien toimielinten on voitava osallistua virallisten julkaisujen toimiston toiminnan hallintoon ja jokaisen niistä on voitava hyödyntää sen palveluja,OVAT PÄÄTTÄNEET SEURAAVAA:1 artikla "Euroopan yhteisön virallisten julkaisujen toimiston" tavoitteena on varmistaa parhaimpien teknisten ja taloudellisten edellytysten mukaisesti ja toimien Euroopan yhteisön toimielinten vastuulla, näiden toimielinten ja niiden yksiköiden julkaisujen julkaisu, painatus ja jakelu.2 artikla 1. Tätä varten toimiston tehtävänä on:- huolehtia itse tai käyttämällä muita yrityksiä Euroopan yhteisön virallisen lehden painatuksesta,- huolehtia Euroopan yhteisön toimielinten tai niiden yksiköiden muiden julkaisujen julkaisemisesta lukuun ottamatta 2 ja 3 kohdassa sekä 3 artiklan 4 kohdassa tarkoitettuja julkaisuja,- huolehtia myyntitoimiston hoidosta.2. Yhteisön väliaikaisten toimipaikkojen ulkopuolelle sijoitettujen komission tiedotus- ja lehdistöasioita hoitavan pääosaston toimistojen julkaisujen painatus ja jakelu voidaan hoitaa ilman, että toimisto osallistuu työhön.3. Myös kunkin toimielimen luonteeltaan sisäiset julkaisut sekä sellaiset suppealevikkiset julkaisut, joiden vastaanottajat on määritelty etukäteen, voidaan painaa toimielinten omissa sisäisissä monistamoissa ja jakaa suoraan. Johtokunnan tehtävänä on määritellä suppean levikin käsite sekä mukauttaa sitä tarvittaessa yksikköjen tarpeiden mukaisesti.4. Virallisten julkaisujen toimistossa myyntitoimiston tehtävänä on vastata seuraavien julkaisujen jakelusta ja myynnistä:- Euroopan yhteisöjen virallinen lehti,- muut Euroopan yhteisön toimielinten ja niiden yksiköiden julkaisut.5. Tehtäviensä toteuttamiseksi toimisto toteuttaa erityisesti seuraavat toimenpiteet:- julkaistavien asiakirjojen ryhmittely,- käsikirjoituksen valmistelu,- sopimusten tekeminen kirjapainojen kanssa,- kiireellisten tai suppealevikkisten töiden painaminen,- tehtävien hoidon valvonta,- myyntitoimiston hallinto,- jakelun käytännön toteutus.Lisäksi toimisto toimittaa toimielimille kaikki tarpeelliset taloudelliset tiedot omakustannushinnoista ja mahdollisten markkinoiden laajuudesta kullakin yhteisön kielellä.6. Kullakin toimielimellä on yksinomainen toimivalta tehdä julkaisupäätös.3 artikla 1. Perustetaan toimiston johtokunta. Jokaisella toimielimellä on siinä yksi ääni.2. Johtokunta voi käyttää joitakin kokouksiaan Euroopan yhteisöjen virallista lehteä tai myyntitoimistoa koskevien kysymysten käsittelyyn.3. Johtokunnan päätökset tehdään yksinkertaisella enemmistöllä, jollei toisin määrätä. Kuitenkin, kun johtokunta tekee erityispäätöksen jonkin toimielimen oman tekstin julkaisemisesta, tähän enemmistöön on sisällytettävä kyseisen toimielimen ääni, sanotun kuitenkaan rajoittamatta 2 artiklan 6 kohdan soveltamista.4. Johtokunta voi poikkeuksellisesti jonkin toimielimen pyynnöstä hyväksyä julkaisujen painamisen ilman toimiston osallistumista siihen, jos toimiston osallistuminen johtaisi taloudellisten kustannusten havaittavaan kasvuun tai kun toimisto ei teknisistä syistä voi täyttää niitä kiireellisyyttä koskevia vaatimuksia, jotka johtuvat julkaisun painatuksesta ja jakelusta erittäin lyhyissä määräajoissa.4 artikla 1. Yhteisön toimielimiä varten johtokunta:- vahvistaa yksimielisesti toimiston toimintasäännöt,- vahvistaa yksimielisesti yleisen myyntipolitiikan päälinjat,- tekee toimielimille ehdotuksia toimiston moitteettoman toiminnan helpottamiseksi,- laatii johtajan valmisteleman ehdotuksen pohjalta vuosittaisen toimintakertomuksen, joka koskee analyyttisen kirjanpidon pohjalta erityisesti kaikkia toimiston tulo- ja menopuolen alamomentteja; johtokunta toimittaa ennen kunkin vuoden toukokuun 1 päivää toimielimille edellistä varainhoitovuotta koskevan kertomuksen erityisesti yhteisön talousarvion laatimista varten sekä toimittaa kertomuksen myös tilintarkastuselimille,- osallistuu tiettyjen virkamiesten nimittämiseen 5 ja 6 artiklassa vahvistettujen edellytysten mukaisesti,2. Euroopan yhteisöjen virallisen lehden osalta johtokunnalla on erityisesti toimivalta:- saattaa kunkin toimielimen toimivaltaisissa elimissä käsiteltäväksi periaatepäätöksiä, joita kaikkien virallista lehteä käyttävien toimielinten on sovellettava sekä valvoa tehtyjen päätösten täytäntöönpanoa; valmistella virallisen lehden rakenteen ja ulkoasun parantamiseen tähtääviä ehdotuksia,- valmistella toimielimille ehdotuksia julkaistavien tekstien ulkoasun yhdenmukaistamiseksi,- tutkia virallisen lehden painamiseen liittyvissä toiminnoissa ilmenneet ongelmat sekä antaa näiden ongelmien selvittämiseksi toimiston osalta tarpeelliset ohjeet ja toimielimille suunnatut suositukset,- päättää yksimielisesti, voidaanko ja millä tavoin suorittaa sellaisten julkaisujen julkaisutyötä, jotka eivät ole peräisin 9 artiklan 1 kohdassa tarkoitetuista toimielimistä, Euroopan yhteisöjen virallisten julkaisujen toimistossa. Tätä säännöstä ei kuitenkaan sovelleta yhteisön oikeuden säännösten mukaisesti tapahtuvaan julkaisemiseen.3. Johtokunta vahvistaa yksimielisesti työjärjestyksensä annettuaan sen ensin toimielimien käsiteltäväksi.5 artikla 1. Komissiolla on nimittävän viranomaisen toimivalta toimiston johtajaan ja muiden A-ura-alueen virkamiesten ja muiden henkilöstöön kuuluvien sekä tarvittaessa LA-ura-alueen virkamiesten ja muiden henkilöstöön kuuluvien osalta seuraavin edellytyksin: komissio ei nimitä heitä eikä myönnä heille ylennyksiä, ennen kuin johtokunta on antanut myönteisen lausunnon asiasta. Kun kyse on johtajasta, tämän lausunnon tulee olla yksimielinen. Lisäksi johtokunta on tarvittaessa tiiviisti mukana virkamiesten ja muiden henkilöstöön kuuluvien nimittämistä edeltävissä vaiheissa (avoinna olevaa virkaa koskeva ilmoitus, hakemusten tutkiminen, osallistuminen valintalautakuntiin).Samoin menetellään luonteeltaan esimiesasemaan liittyvien toimen, kuten henkilöarvioiden, kurinpitomenettelyn ja sopimusten allekirjoittamisen osalta, kun kyseessä ovat tässä kohdassa mainitut virkamiehet ja muut henkilöstöön kuuluvat.2. Komissio käyttää nimittävän viranomaisen toimivaltaa, kun kyseessä ovat muut kuin ensimmäisessä kohdassa tarkoitetut virkamiehet ja muut henkilöstöön kuuluvat. Se voi siirtää toimivaltansa toimiston johtajalle.Komissio tai toimiston johtaja, jos hänelle on siirretty nimittämistoimivalta, antaa etukäteen johtokunnalle tiedon aiotuista nimityksistä, sopimusten allekirjoittamisesta, ylennyksistä tai kurinpitomenettelyn aloittamisesta, kun kyse on muista kuin ensimmäisessä kohdassa tarkoitetuista virkamiehistä ja muista henkilöstöön kuuluvista. Jos komissio ei ole siirtänyt toimiston johtajalle nimittämistoimivaltaansa kyseisten virkamiesten ja muiden henkilöstöön kuuluvien osalta, komissio suorittaa johtajan esityksestä edellä mainitut menettelyt.3. Edellä 1 ja 2 kohdassa mainittuja esimiesasemaan liittyviä toimia koskevat hallinnolliset menettelyt sekä henkilöstöä, erityisesti eläkkeitä, sairaskassaa, työtapaturmia, palkkoja ja lomia koskeva juokseva hallinto hoidetaan samojen edellytysten mukaisesti kuin se hoidetaan Luxemburgissa työskentelevien komission muiden henkilöstöön kuuluvien osalta.4. Toimistossa avoinna olevista toimista ilmoitetaan riittävän ajoissa yhteisöjen kaikkien toimielinten virkamiehille.5. Vuoden 1970 talousarviosta lähtien julkaisutoimistoon osoitetut komission työpaikat luetellaan erikseen komission henkilöstökehyksessä.6 artikla 1. Toimet ja niiden haltijat, jotka on osoitettu 1 päivänä heinäkuuta 1967 komission ja korkean viranomaisen julkaisutoimintaa hoitaviin yksiköihin, voidaan osoittaa toimistoon sen aloitettua toimintansa. Toimien osoittamiseen ja niiden vakinaisten haltijoiden nimittämiseen tämän ajankohdan ja toimiston toiminnan alkamisen välisenä aikana tarvitaan johtokunnan suostumus, jonka on oltava yksimielinen, kun kyseessä on johtajan toimen osoitus ja tämän toimen haltijan nimittäminen, sekä muissa tapauksissa tehty enemmistön päätöksellä.2. Jos johtokunta arvioi, että toimistoon osoitettujen toimien vuoksi julkaisujen omakustannushinta on liian korkea, se ehdottaa komissiolle joidenkin toimien osoittamista takaisin komission käyttöön. Vuosikertomuksessa on oltava maininta näistä ehdotuksista ja niiden toteuttamisen vaikutuksista.7 artikla 1. Toimiston määrärahat ja tulot merkitään talousarviossa komission pääluokan kuhunkin lukuun. Talousarvion komission pääluokkaan liitetystä yhteenvetotaulukosta ilmenevät kaikki arvioidut toimistoa koskevat menot ja tulot jaoteltuina samassa muodossa kuin talousarvion pääluokat.2. Kukin toimielin säilyttää tulojen ja menojen hyväksyjälle kuuluvan toimivallan niiden määrärahojen osalta, jotka liittyvät lukuun "julkaisut". Johtokunta määrittelee tiliyhteistyötä koskevat yksityiskohtaiset säännöt toimiston ja toimielinten välillä.3. Kun kyseessä on toimiston itsensä suorittama työ, toimisto pitää kirjanpitoa kunkin toimielimen osalta suoritetuista julkaisukuluista sekä näiden julkaisujen myynnistä saaduista tuloista. Vuosittainen saldo toimiston ja kunkin toimielimen välillä selvitetään varainhoitovuoden lopussa.8 artikla Toimiston johtaja on johtokunnan alaisuudessa ja tämän toimivallan rajoissa vastuussa toimiston moitteettomasta toiminnasta. Johtaja varmistaa johtokunnan sihteeristön toiminnan, antaa johtokunnalle kertomuksen tehtäviensä toteuttamisesta sekä esittää sille toimiston moitteetonta toimintaa koskevia ehdotuksia. Toimiston henkilökunta on hänen alaisuudessaan. Johtajan ollessa poissa tai estyneenä hoitamaan virkaansa,hänen tehtäviänsä hoitaa johtokunnan nimeämä toimiston virkamies.9 artikla 1. Tässä päätöksessä `toimielimillä` tarkoitetaan Euroopan parlamenttia, neuvostoa, komissiota, yhteisön tuomioistuinta sekä talous- ja sosiaalikomiteaa. Neuvosto edustaa näiden tilintarkastuksesta vastaavia toimielimiä näiden suostumuksella kun on kyse niiden julkaisuista.2. Tämä päätös tulee voimaan kymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä ja Luxemburgissa 16 päivänä tammikuuta 1969.Euroopan parlamentin puolestaPuhemiesA. POHERNeuvoston puolestaPuheenjohtajaV. LATTANZIOKomission puolestaPuheenjohtajaJ. REYYhteisön tuomioistuimen puolestaPresidenttiR. LECOURTTalous- ja sosiaalikomitean puolestaPuheenjohtajaM. BERNS


title: Neuvoston päätös (EU, Euratom) 2017/42, annettu 19 päivänä joulukuuta 2016, Euroopan talous- ja sosiaalikomitean jäsenen, jota Italian tasavalta on ehdottanut, nimeämisestä

text:
               10.1.2017

               FI

               Euroopan unionin virallinen lehti

               L 5/22

         NEUVOSTON PÄÄTÖS (EU, Euratom) 2017/42,
   annettu 19 päivänä joulukuuta 2016,
   Euroopan talous- ja sosiaalikomitean jäsenen, jota Italian tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottaa huomioon Italian hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Carmelo CEDRONEn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Ester VITALE, Segretaria Generale aggiunta UIL Caltanissetta e Enna, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä joulukuuta 2016.

            Neuvoston puolesta

            Puheenjohtaja

         L. SÓLYMOS

      (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

      (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).